Ultzama-Larraungo mintzakide: June 2013\nUda hementxe daukagu, nahiz eta eguraldiarengatik ez antzeman, eta mintzakidek oporrak hartuko du datorren ikasturtera arte.\nEskerrak eman mintzakide egitasmoa Lekunberri-Larraun-Araitz eta Betelun egitea posible egin duzuen guztioi: euskara teknikaria, kultur eragileak, euskaltzaleak, euskaldun zaharrak, euskara ikasleak... azken finean, egitasmora hurbildu zareten guztioi eskerrik asko!!!\nLarraungo AEK-ko zozketako irabazlea!!\nLarraungo AEK-ko produktuen saskiaren irabazlea hemen dugu; Gorritiko Estibalitz Gastesi izan da.\nArtilezko piloten tailerra\nGaur, ekainak 18, Mayka gure ikasleak, artilezko eta fieltrozko pilotak egiten erakutsi digu.\nLarraungo AEK-ko zozketa\nGaur, ekainak 18, Larraungo AEK-k bertako produktuen saski bat zozketatu du.\nIrratian egin da zozketa eta sariduna 206 zkia izan da! Oraindik ez dakigu nor izan den irabazlea, baina laster jakingo dugu!!\nSaskian denetarik dago; txistorrak, gazta, sagardoa, urdaiazpikoa, eztia, madalenak, esnea, ekintzetarako sarrerak, artisauen produktuak...\nHauek izan dira sariak eman dituztenak:\nBikain, Ilargun, Anatxonea, Galburu, Toki Alai, Martintxonea, Aurresku patxarana, Urrutia, Artxueta, Balda Harategia, Arbeondo, Mendukilo, Beigorri, Urzubi, Lacturale, Monika Gastesi, Oihana Goiogana, Ioseba Artzeluts.\n2013-2014 ikasturteko AEKko eskaintza\n2013-2014 ikasturtean euskara ikasteko asmoa baduzu, egin aurrematrikula ekainaren 21a baino lehen! Deskontuak, ordainketa malguagoa eta beste zenbait abantaila izango dituzu. Eman izena AEKren euskaltegietan!!\nLarraungo AEK 948 60 47 04\nOrdu bat doan Lekunberrin bertan behera\nGaur arratsalderako jarrita genuen hitzordua, baina jendeak ez du izenik eman eta bertan behera gelditu da.\nOrdu bat doan Lekunberrin\nLekunberriko Herriko Plazan\nEKAINAK 13, 18:00etan\nIzena eman 12a baino lehen: larraun@aek.org\nDatorren asteartean, ekainak 18, ume txikientzako pilotak egiten ikasiko dugu.\n10:30ean Larraungo euskaltegian.\nArtilea eta orratzak ekarri!!\nIzena eman: larraun@aek.org\nApaingarri birziklatuen tailerra\nGaur goizean, berriz elkartu gara koilareak eta brotxeak egiteko.\nGaur goizean, taldetxo bat elkartu gara Larraungo AEKn apaingarriak egiten ikasteko. Mintzakideko batzuk, ikasleren bat eta herrikoren bat ere animatu da ikastaroan parte hartzera. Batez ere kafe kapsulak erabili ditugu, brotxe eta diademak egiten ikasteko. Oihana Goigona izan dugu irakasle.\nOso gustora egon gara, horregatik, hurrengo asteartean, ekainak 11, goizeko 11etan berriro elkartuko gara. Nahi duzuenentzat ateak zabalik daude, izena emateko 948 60 47 04 telefonora deitu.\nIkasturte bukaerako bazkaria\nAEK-ko ikasleak egon dira gaur gurean! Mila esker! http://t.co/d1vWWNFugR\nOstiralean Mugiron bazkaldu genuen Larraungo AEK-ko mintzakideak, ikasleak eta irakasleak.


Lehenago elur gehiago egiten zuen - Ahotsak.eus\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan SOR-011-012 kodeko bideoa nahi duzula aipatzea: ahotsak@ahotsak.eus\nLehen orain baino elur eta hotz gehiago egiten zuen. Elurra zenean etxean egon behar izaten ziren irten gabe. Lehen biderik ere ez zegoen eta astoarekin ibiltzen ziren hara eta hona. Nola aldatu den bizimodua.\n- Orduan, e... edurra eitten zeban e... Gabon inguruan ta be?\n- Bai, eitten zeban, [...]. Lehen, gaiñera, edurra gehixao eitten zeban. Ni akordatzen naiz, urte baten, ez dakit zenbat urte dian, febrero guztia ein zeban zu, edurra.\n- Edurra ta izotza. Egunaz eitten zeban edurra, ta gabian izotza. Hil guzti-guztia pasau zan, edurtian egon giñan orduan, basarrixan akordatzen naiz ni. Ta oin baiño... orduan nik uste dot edur gehixao eitten zebala.\n- Bai, eingo zeban. Oin igual bi egun edo hola...\n- Gaiñera, kaleraiñok hola ein dau edurrik?\n- Ez, asko ez.\n- Negurik ein be...\n- Behin edo zeoze ein zaben baiña...\n- Euririk ein be ez dau ein aurten, e? Euririk ein be ez dau ein...\n- Eta lehenao neguan edurra eitten zabenian ta hor ze eitten zenduen gero? Edurrakin tapauta zeuanian, igual hillebete guztia...?\n- Etxian hantxe egon bihar.\n- Etxian barruan egon?\n- Etxian hantxe egon bihar edurra eitten zabenian. Bueno, kanpotikan ganauendako jatekua-ta ekartzen zan, baiña kendu edurra ta akordatzen naiz ni zelan eruaten genduan ganauendako jatekua Ta estu han, eskua be izoztuta, ure berotan sartu ta atara ein, ur epeletan ta... bueno! Oin basarrittik kalera uran ta ardauan diferentzia dao, e!\n- Bai, aittittak esaten dosta bi mundu diala...\n- Uran ta ardauan... Basarrixak be asko zertuta dare sasoi batetikan, e? [...] kotxiak eta beren kamiñuak eta, hamen, bueno…! Gu ibiltzen giñan moduan, eurixa bazan jo-ta danak bustitta eta berua bazan dana zertuta... Makiña bat bidar ibilli giñan, orduan ez euan kamiñorik eta...\n- Bai, pentzatzen dot.\n- ... astuakin...\nEhizarako zaletasuna; basurdeak inguruetan\nDenek erdiko lapikotik jaten zuten\nUmetako arropak, oinetakoak


Garabi bat Bilboko portutik Karibera, ontzi baten bizkarrean - Bilbaoport\nGarabi bat Bilboko portutik Karibera, ontzi baten bizkarrean\nManiobra konplexu eta luze baten ondoren ontziratu dute, Bilboko portuan, Fully Erected garabi bat, eta Karibe itsasora eramango dute, Antilletako Guadalupe artxipelago txikiko kontainer-terminal batera. Egun bakar batean, hamabi orduan, kargatu da garabia. Altius Talde garraio-kudeatzaileak prestatu eta koordinatu du eragiketa; kontsignatarioa, berriz, Marítima Dávila izan da, eta zamaketa-enpresa, Toro y Betolaza. Bilboko Portuko Agintaritzaren laguntza ere izan du eragiketak.\nPacecok diseinatu zuen garabia, STS motakoa (kontainerrak higitzekoa), eta Kalmar-ek eraiki eta muntatu du. 1.280 tonako pisua du; 68 metro garai da, 27 metro zabal eta 106 metro luze. Hamasei hilabete behar izan dira garabia muntatzeko. Kanpoko Abrako A-3 kaian egin dira muntatze-lanak, piezaz pieza.\nGarabia ontziratzeko, berriz, SPMT orga autopropultsatuen bidez jarri dute ontziaren alboan. Ontziko bi garabiek igo dute ontzira.\nBig Lift konpainiako M/V Happy Star ontzia hautatu du Altius Taldeak eragiketa horretarako: 156 metro luze eta 29 metro zabal da, eta 1.100 SWL tonako garabi-ahalmena, hau da, 2.200 tonakoa tandem-jardunean.\nOntziaren bizkarrera igo ondoren, karga prestatu —lotu— egingo dute bost egunez, 24 orduko lanaldiak eginez, bizkarrari soldadutako euskarri eta errefortzuen bidez.\nAurrekoaBilboko Portuak jarraituko du 2019an helduentzako bisitak antolatzen\nHurrengoaFruta eta barazkientzat merkatu berrien bila joango dira Berlinera Bilboko Portua eta Mercabilbao\nAktualizazioa: 06/02, 14:20-etan


Zer da hygge-a - Dekorazio-joerak - IKEA\nZer da hygge dekorazioari dagokionez\nZer da hygge-a? Espainian hainbat hilabeteetan zehar indar betean dagoen joera; jatorria Danimarkan duen ordea, eta bertan bizitzeko modu bat da. «Hu-gee» ahoskatzen da gutxi-gorabehera eta «eroso» bezala itzul dezakegu. Izan ere, dekorazioari dagokionez hygge honakoan datza bereziki: ehun-gaiak eta argiztapena erabiliz, guneak eroso eta atseginagoak egitean. Etxean denboraz gozatzera gonbidatzen zaituen estiloa, etxean alaiago sentiarazten laguntzen zaituena, ezer handiaren beharrik gabe. Horregatik, haren sekretuak erakutsi nahi dizkizugu, hotza datorrenez, etxea eroso eta atseginagoa egitea lor dezazun. Gozatu plazer txikiez eta ezagutu ongi hygge!\n1. Hygge estiloan xehetasun txikiak zoriontsuago egiten gaituzte\nDekorazioa, estetika soilaz haratago, sentiarazten digun horretan datza. Eta etxean zoriontsu sentitzen bagara, primeran doa guztia! Noski, badira erosoago eta lasaiago egiten gaituzten xehetasun txikiak, gure etxeaz gehiago gozatzea ahalbideratzen digutenak.\nHorregatik, oraindik hygge estiloa zer den galdetzen badiozu zure buruari, irudika ezazu gonbidatuei ongi etorria emateko kafe-joko polit bat (bitartean sukaldean bistara ipini dezakeguna), poteetan sailkatutako gailetak ahalik eta ondoen mantendu daitezen, edaririk gustukoena edonora eramateko termoak... Ez esan honek ez zaituela zoriontasunez betetzen, neguan bereziki!\nPentsatu zein den etxean zoriontsuen egiten zaituen dekorazio motan, eroso sentiarazten zaituena, lau hormetatik ateratzeko gogoak kentzen dizkizuna... Bururatu zaizun guzti hori, dekorazio eroso guzti hori, hyggea da. Desiragarria, ezta?\nPINNIG3 kakodun esekitokia15€\nSVARTRÅ12 LED argidun girlanda40€A+ Energia eraginkortasuna\n2. Hygge joerak argiztapenari egiten dio «argi»\nLehen esaten genizun bezala, hygge estiloan argiztapenak erabateko garrantzia du. Argi naturalak bereziki! Horregatik, herrialde eskandinaviarretan ez dute pertsianarik, ezta gortina lodirik ere.\nBeraz, utzi argi naturalak etxea bete dezan, ahal duzun heinean. Adi, ez gara gortinak edo pertsianak kentzeaz ari, argia eta airea sartu dadin ahalik eta gehien irekitzeaz baizik. Beti sentiarazten gaitu ondo.\nBestalde, dekorazio- eta giro-argiztapenak ere paper garrantzitsua izan behar dute etxeetan. Izan ere, gela ezberdinak epel eta erosoago egitea lortzen dute, eta hau da, hain zuzen, estilo honekin bila gabiltzana.\nHauek bezalako argi-zerrenda bat oheburuan, atondoan, egongelan edo korridorean ipiniz gero, etxeak hygge estilo handiagoa izango du. Zeren zain zaude?\n3. Etxean (eta kanpoan) pasatzen ditugun\nmomentuen magia bilatzen duen estiloa\nHygge hitz nordiko bat da, erosotasuna eta bizitzako plazer sinpleak gozatzearen kontzeptua definitzeko.\nLagunekin edo bikotearekin etxean kafea edo ardo-kopa bat hartzean datza, gauean kandela batzuk piztean (zergatik ez!). Sofan etzanda edo etxean zehar dantzan musika entzutean, aparrez gainezka dagoen ur beroko bainu bat hartzean...\nUne horiek guztiak hygge dira, haien bidez etxea bizitzen baitugu. Une txikienen magiaz ohartarazten baikaituzte. Nolabait gainditu behar izan ditu Danimarkak Suitza eta Islandia bezalako herrialdeak, munduko herrialderik zoriontsuena bihurtuz, ez duzu uste?\n4. Hygge estiloan, ehun-gaiak ezinbestekoak dira\nFelpa edo belusa bezalako materialez egindako gortina lodiek sentsazio epel eta erosoa sortzen dute edozein geletan. Ireki alderik alde egun eguzkitsuetan, etxea energiaz blai gera dadin. Itxi gauez, etxea hotzetik hobeto isolatzeko.\nOhean edo sofan parerik gabeko erosotasun eta berotasun sentsazioa sentitzeko, ez izan zalantzarik eta eskuratu ile luzeko tapaki bat, kuxin bigunak, alfonbrak... Hauek guztiek bila gabiltzan hygge estiloa lortzen laguntzen dute.\nBete etxea ehun-gai leun eta epelez, apur bat zoriontsuago sentiarazten bazaituzte, hobe!\n5. Gozatu erosotasunaz, baita zoruan ere!\nAlfonbrak ipintzea ezinbestekoa da, hilabete hotzetan etxe epelagoa lortzeko. Baina, zer deritzozu alfonbrak pluralean mantendu eta hainbat erabiltzen baditugu?\nEhun-gai, estanpatu eta material ugariko hainbat alfonbra konbinatuz, sentsazio hau are lasaigarriago eta atseginagoa izango da estetikari dagokionez etxean zehar ibiltzerakoan.\nBeste pauso txiki bat, hain gustuko dugun (eta zuk ere bai, seguru) dekorazio-joera honen bilaketarantz.\n6. Funtsean: hygge estiloa ez da beti ikusten, baina sentitu egin daiteke\nZure etxea erosoago egiteko hygge estiloaren ontasun guztiak erakustea atsegin dugun arren, ikusi ahal izan duzun bezala, urrunago doan sekulako mundua da: taberna, jatetxe edota denda batzuetan ere ikus dezakegun joera da. Ondo sentiarazi eta uneaz gozatzea ahalbideratzen diguten lekuak, bakarrik edo besteekin batera.\nMaite ditugun haiekin denbora igarotzean datza, noski, jada gurekin ez direnak gogoratzean, kafe bat hartzean, sofan etzan eta tapaki leun batekin estaltzean, gustatzen zaizun zerbait dastatzean. Barrutik zerk betetzen zaituen eta zerk egiten zaituen zoriontsuen jakitean datza. Eta hori bilatzean. Eta beste guztiarengandik aldentzean.\nHygge-a horregatik da zure dekorazioaren, etxearen eta etxeko erosotasunaren atala. Etxea eroso eta «desiragarria» egingo duen zerbaiten bila ari baitzara, atea igarotzen duzun bakoitzean, apur bat zoriontsuagoa izan zaitezen.\nOngi etorri bizitzeko eta dekoratzeko estilo batera!\n3 errezeta erraz eta original Halloween-erako\nEtxe bat bisitatu: hutsunetik etxearen edertasunera minututan


Estatuaren biktimek sufritutako «bakardadea» salatu dute - Politika - Berria\nEstatuaren biktimek sufritutako «bakardadea» salatu dute\nAne Muguruzak «autokritika» egiteko eskatu dio estatuari, Eusko Legebiltzarreko Memoria lantaldean. Alde guztietako biktimen aitortza eskatu du ETAren biktima batek\nAne Muguruza, atzo, Memoria lantalderako bidean, Ana Oregi presidenteak lagunduta. JUANAN RUIZ / ARGAZKI PRESS\nGiza eskubideen urraketak jasan dituzten biktimen lekukotzak jasotzen jarraitzen du Eusko Legebiltzarreko Memoria lantaldeak. Baita gaur egun onartu gabe dauden biktimen testigantzak ere. Haiek ere sufritu dutelako, eta badutelako zer esan. Ane Muguruzak, 1989an eskuin muturrak tiroz hildako Josu Muguruza HBko diputatu zenaren alabak, estatuaren indarkeriaren biktimen sufrimenduaren berri eman die legebiltzar taldeei, eta erakundeetatik pairatutako ahanztura salatu du : «Urte askotan estatuaren biktimok bakardadea sentitu dugu erakundeen aldetik».\nOrain arte, eta oraindik ere, ukatutako errealitateak baitira estatuaren biktimen oinazeak. Hala gogoratu du Muguruzak legebiltzarrean. Izan ere, oraindik ez dira biktima gisa onartuak izan —Espainiako Auzitegi Nazionalak kalte-ordaina ukatu zien gerra zikinaren hainbat biktimari, tartean Muguruzaren sendiari— eta horrek sufrimendua areagotu egin diela azaldu du.\nErakundeen babes faltak eta estatuaren autokritikarik ezak, biek sakondu dute euren saminetan, Muguruzak azaldu duenez. «Hainbat sektoreri autokritika exijitzen ari zaie bizikidetzan aurrera egiteko, baina, aldi berean, ez diete exijentzia bera egiten estatuari». Areago, Muguruzaren ustez, estatua atzerapausoak ematen ari da esparru horretan, hainbat biktimaren heriotzak «justifikatuta». Hala, uste du ezinbestekoa dela estatuko boterean daudenek ere autokritika ariketa egitea, biktima guztiek aitortza eta ordaina jaso dezaten.\nEusko Jaurlaritzarentzat ere izan ditu kritikak, Poliziaren Biktimen legea gogoan hartuta. Izan ere, Auzitegi Konstituzionalak erabaki berri du etenda jarraituko dutela lege horren hainbat artikulu. «Jaurlaritzak aldebikotasunaren gainean hausnartu beharko luke bizikidetzan aurrera egin nahi badu». Horrez gain, kritikatu egin du Konstituzionalaren erabakiak agerian utzi duela «1978ko erregimena inoiz baino indartsuago» dagoela eta haren erruz, estatuaren biktimen «biktimizazioa» bikoitza dela.\nEstatuarenak ez ezik, bestelako indarkeriaren biktimen ahotsak ere entzun dira Memoria lantaldeko saioan. Mari Carmen Hernandezena batetik —2000. urtean ETAk hildako Jesus Maria Pedrosa PPko zinegotziaren alarguna da— eta Ines Nuñez de la Parterena, bestetik —1977an manifestazio batean parte hartzen ari ez, baina ondotik pasatzean haren aita jipoituta hil zuten—.\nHernandezek adiskidetzearen eta zubiak eraikitzearen aldeko hitzak izan ditu, eta, ildo horretan, eskaera zehatza egin die Memoria lantaldeko ordezkariei: ados jar daitezela alde guztietako biktimek aitortza bera izan dezaten. «Samina alde bietan egon delako, eta oraindik ere aitortzarik jaso ez duten biktimak daudelako», Hernandezek azpimarratu duenez. Biktima horien artean aipatu ditu torturak eta bestelako giza eskubideen urraketak jasan dituztenak. «Biktima guztiok justizia eta egia nahi ditugu, baina baita aitortza eta ordaina modu bidezko batean ere».\nETAren, Poliziaren eta GALen hamabost biktimaren senideek Eraikiz agiria aurkeztu zuten 2015ean, eta sinatzaileetako bat izan zen Hernandez. Dokumentu horretan, besteak beste, biktima guztientzako tratu berdintasuna eta biktima guztiak babesteko lege esparru bat garatzeko eskatu zuten. Agiri hori gogoan, alderdiak ados jartzea eta urratsak egitea ezinbestekoa dela esan du Hernandezek. Uste du «malgutasuna» behar dela akordioak lortzeko, alderdiek «eskuzabal» jokatu beharko dutela eta denek amore eman beharko dutela.\nHaren iritziz, PPk ere parte hartu beharko luke Memoria lantaldean, inor ez dagoelako sobera foro horretan, eta baduelako zer esan. «PPk lehenbailehen parte hartu beharko luke, bizikidetzan urratsak egiteko». EH Bilduri, berriz, eskatu dio indarkeriaren inguruko «autokritika» egiteko.\nTortura eta GALen biktimen ahotsak entzungo dira


Informazioa | USA-SAMOA Rugby Anoeta\nDonostia errugbi-tradizio sendoa duen hiria da, Bera Bera Errugbi Taldea izanik horren adibiderik onena. Bestetik, Anoetako estadioan antolatutako ekitaldiak ere dira tradizio sendo honen adierazle, besteak beste Heineken Cup-eko jokatutako partida ezberdinak (Europako errugbi lehiaketa gorenena) eta Frantziako Top 14-a.\nBera Bera gara\nNazioarteko goi mailako errugbi partida antolatuko dugu Anoetako estadioan, World Tour-ak (munduko errugbia zuzentzen duen erakundea) azaroan aurreikusita dituen ekitaldien barne. Helburua da ekitaldi mota hauek denboran zehar iraunaraztea eta hiritarrentzat erakargarri suertatzea.\nAmeriketako Estatu Batuetako eta Samoako selekzioen arteko partida izango da, munduko lehen planoko bi nazio, World Tour-eko klasifikazioko hamabosgarren eta hamaseigarrenak, Donostiarentzat erakargarri suertatzen diren xehetasun handiko bi hamabosteko, hain zuzen.\nHelburua, goi mailako errugbi ekitaldia donostira ekartzea, errugbiaren baloraeak zabaltzea, eta gure hiria, Gipuzkoa eta Euskadi ezagutaraztea, Ameriketako Estatu Batuetan eta Polinesian, besteak beste.\nSamoa, indar fisikoko errugbiaren irudi da. Kirol honen beste kontzeptu bat, organismo fisiko pribilegiatuetan oinarritzen dena. Naturako indarra dira.\n1991tik 2015ra ospatu diren munduko txapelketa guztietan hartu dute parte. 2019an Japonian jokatuko den hurrengo munduko txapelketan Irlanda, Errusia, Eskozia eta anfitrioien talde beran izango dira.\nJokalariek munduko ekiporik onenetan jokatzen dute, diaspora nabarmen batekin. Jokalari horietako asko Auckland-eko (Zeelanda Berria) auzoetan hezi izan dira, samoar emigrante asko dagoelarik bertan. Izan ere, Zeelanda Berriko selekzioko “marea beltza”-n jokalari samoarrak badaude. Euskadin lehen aldiz ikusi ahal izango dira zuzenean.\nEstatu Batuak funtsezko merkatua da, bereziki ekonomiari dagokionean. Gaur egun, Europako hainbat ekipotan jokalariak ditu, hala nola, London Scottish, Newcastle Falcons edo Cardiff Blues, nahiz eta beraien helburua errugbia beren herrialdean zabaltzea den.\nMunduko selekziorik onenak Amerikara jokatzera eraman izan dituzte, Zeelanda Berria edo Irlanda, besteak bete. Gainera, Argentinaren ondoren, Ameriketan mailarik altuena duen bigarren herrialdea da.\nOrain dela bi urte, Donostian Tonga-ren aurka izandako partidan, inpresio ona utzi zuten eta haien kirol-maila eta antolakuntza-maila hazten doa urtero, laguntza ekonomiko garrantzitsu batek babestua.\n1993an inauguratua, momentu honetan egiten ari diren birmoldaketari esker gaur egun 32.000 eserleku erabilgarri ditu.\nBilmodketa honi esker ere ikusleak zelaitik gertuago egongo dira, eta eserleku guztietako ikusgaitasuna hobetu da.\nSarbideak eta guneak ere hobetu dira, hortaz oraingo honetan errugbiaz eta urteko beste egunetan futbolaz gozatzeko estadioa izango da.


17. jarduera: Albistea | Txanela\n17. jarduera: Albistea\nAlbiste baten sortze- eta argitaratze-prozesua ezagutzea eta lantzea da jardueraren helburua. Egiteko horrek, albistearen atalak bereiztea eta jorratzea eskatzen du adibideak aztertuz eta saiakera laburrak eginez.\nUnitate honetan, prentsa-txostena eta erakusketa egin dezagun proposatzen zaigu, proiektu gisa. Prentsa-txostena prestatzeko, ikasleek berri on bana ekoitzi beharko dute.\nEkoizpen-sekuentzia luzeegia gerta ez dadin, irakasleak erregulatu beharko du zein ariketa noiz eta nola egin. Tarteka dauden azalpenak talde handian irakurriko ditugu, eta, bestelako jarduerak bakarka egingo baditugu ere, taldean berrikusi (batzuk) edota irakasleak behatu eta gidatu beharko ditu.\nBukaeran, bakoitzak sortu duen albistea testu-prozesadore batez txukun-txukun idatzi, irakasleari posta elektronikoz helarazi, eta albiste guztien berri Ikasgelako blogean emango dugu.\n1. unitatean egin genuen moduan, irizpide zehatzak ematea komeni da. Albistea editatzeko, dokumentuaren formatua eta antolaketa kontuan izanda, hauek izan daitezke irizpideak:\n• Titulua: tamaina handiko letraz (24 pt, esaterako) eta amaieran punturik gabe.\n• Azpititulua: titulua baino letra txikiagoz (14-16 pt, esaterako) eta amaieran punturik gabe.\n• Sarrera eta gorputza, letra arruntez (10-12 pt, esaterako).\n• Testu guztia letra mota berarekin egitea komeni da.\n• Zerbait azpimarratu edo nabarmentzeko, estilo etzana erabili.\n• Egilearen izena letra larriz (testu arruntaren tamaina berean) idatzi, sarrera egin baino lehen.\n• Irudiak txertatuz gero, albistearen ondotik, oinean, irudien iturria: xxxxxxx azalduko dugu, letra etzanez.\nEdozein testu-prozesadore erabil daiteke (Word, Writer, Google Docs-eko "doc"). Azken hori erabiltzeko aholkatzen dizuegu, ikasleak ikastolan zein etxean jarraitu ahal izango duelako hasitako lana eta, hori bukatutakoan, irakasleari postaz bidaltzeko prozesua eta blogean erakustekoa erraztu egiten duelako.\nIrakasleari postaz bidaltzean, gogoratu 1. unitatean esandakoak: mezuaren gaia adierazi, sarrera-agurra egin, edukiaz informatu, azken agurra egin, eta egile gisa identifikatu.\nLana amaitu eta gero, Google-docs-en eginez gero, "publico" egoeran jarriko dugu. Lanaren helbidea kopiatuko dugu, blogean nahi dugun testua idatzi (adibidez "Albistea ikusteko, saka HEMEN"), eta azken hitz honi (HEMEN) gurealbistearen helbidea estekatuko diogu.\nUnitate honetan, prentsa-txostena eta erakusketa egin dezagun proposatzen zaigu, proiektu gisa. Prentsa-txostena prestatzeko, berri bana ekoitzi behar dugu, berri onak. Bakoitzak sortu duen albistea testu-prozesadore bateztxukun-txukun idatzi, irakasleari posta elektronikoz bidali eta albiste guztien berri Ikasgelako blogean emango dugu.\n1. Albistea editatzeko. 1. unitatean egin genuen moduan, irizpide zehatzak jarri ditugu albistea editatzeko dokumentuaren formatuari eta antolaketari dagokienez:\nEdozein testu-prozesadore erabil daiteke (Word, Writer, Google Docs-eko "doc"). Azken hori erabiltzea komeni da, ikastolan zein etxean jarraitu ahal izango dugulako hasitako lana eta, hori bukatutakoan, irakasleari postaz bidaltzeko prozesua eta blogean erakustekoa erraztu egiten duelako.\n2. Albistea posta elektronikoz bidaltzeko.- Irakasleari postaz bidaltzean, gogoratu "1. unitatean" esandakoak: mezuaren gaia adierazi, sarrera-agurra egin, edukiaz informatu, azken agurra egin eta egile gisa identifikatu.\n3. Albistearen berri Ikasgelako blogean emateko. Lana amaitu eta gero, Google-docs-en eginez gero, "publico" egoeran jarriko dugu. Lanaren helbidea kopiatuko dugu, blogean nahi dugun testua idatzi (adibidez "Albistea ikusteko, saka HEMEN"), eta azken hitz honi (HEMEN) gure albistearen helbidea estekatuko diogu.\nGoogle Docs-ekin egindako dokumentua publikoa egin eta blogean txertatzeko egin beharreko urratsak.\nGoogle Docs-ekin egindako dokumentua postaz bidaltzeko eta blogean txertatzeko egin beharreko urratsak.


Abanto-Zierbenako Udala - Produktu fitosanitarioen aplikazioari buruzko lehen ikastaroa Abanto Zierbenan\nProduktu fitosanitarioen aplikazioari buruzko lehen ikastaroa Abanto Zierbenan\nEkainaren 26tik 30era, izena ematen dutenek Udalak diruz lagundutako produktu fitosanitarioei buruzko lehen ikastaroan parte hartu ahal izango dute Abanto Zierbenatik atera beharrik gabe.\n“Herritar askok eskatu digute era honetako ikastaro bat erroldatuen esku jartzeko”. Orain arte, berrogeita hamar pertsona inguruk eman dute izena eta, ondorioz, plazak bete egin dira. Udalak diruz laguntzen du ikastaroaren % 40; horri esker, parte hartzen dutenek 30 euro baino ez dituzte ordaindu beharko”, azaldu du Maite Etxebarria Abanto Zierbenako alkateak; izan ere, Udalak guztira 1.000 € jarriko ditu ikastaroa diruz laguntzeko.\nGarrantzitsua da lurrak tratatzeko ekipoez arduratzen direnek eta beren ustiategiak kudeatzen dituztenek ahalik eta toxikotasunik txikieneko pestizidak erabiltzea; horrez gain, beharrezko ezagutzak izan beharko dituzte era horretako produktuak behar bezala erabiltzeko eta segurtasuna mantentzeko neurriak hartu beharko dituzte, bai haien osasuna bai ingurumena babesteko, hondakin gutxiago sortzeko eta ingurumena gutxiago kutsatzeko. Ikastaro honen bitartez, parte-hartzaileek produktu fitosanitarioak erosteko eta manipulatzeko txartela jasoko dute.\nHorrez gain, laneko arriskuen prebentzioaren arloko prestakuntza emango da, jarduera osasunarentzat hobeak diren baldintzetan egiteko, eta pestizidak erabiltzeak gizakion osasunerako dituen arriskuen berri ere emango da.\nJada izena eman duten 50 pertsona horiek hartuko dute parte ikastaroan, 28 orduz, ekainaren 26tik 30era, biak barne (guztira, 5 egun), 15:00etatik 20:00etara, Gallartako Kultur Etxeko Ekitaldi Aretoan. Udalerrian erroldatuta dauden pertsonek baino ezingo dute parte hartu. Datozen egunotan, parte-hartzaileei ikastaroa nola ordaindu jakinaraziko zaie eta, hala, behin betiko zerrenda zehaztuko da.


txintxarri.eus: Iparragirre Eraikuntza Lanak S.L enpresa arduratuko da Garaikoetxea I.P.ko eta BiyaK Bateko leihoak ordezkatzeko lanak egiteaz.\nIparragirre Eraikuntza Lanak S.L enpresa arduratuko da Garaikoetxea I.P.ko eta BiyaK Bateko leihoak ordezkatzeko lanak egiteaz.\nLan horiek egiteko 5 proposamen aurkeztu ziren, eta horiek aztertu ondoren, Iparragirre Eraikuntzak Lanak S.L. egingo ditu aipatutako leihoak ordezkatzeko lanak, 351.600 euroan. Hobekuntza gisa, baldintza agirietan eskatutakoa baino isolamendu akustiko eta termiko handiagoa eskaini du aipatu enpresak, inolako kosturik gabe. Lan horien kostua 288.023 eurokoa da. Horretarako, %60ko diru-laguntza eskatu zaio Eusko Jaurlaritzari, baina eskaera horren ebazpenik ez dute jaso momentura arte. Bestalde, Biyak Bat Jubilatuen Elkarteko leihoei dagokien lanek 63.577 euroko kostua izango dute, eta Udalak ordainduko du osoki.\nTxintxarri 2017/03/20 10:00\nZorionak Maddi! Oso zoriontsu egin gaituzu bost urte hauetan! Asko maite zaitugu! Unax, Oier, aita eta ama.


EAJ eta Ezker Abertzalea argazki berean? • ZUZEU\nMuturreko egoerak dira beti beharrezko jeltzaleak eta ezkertiarrak eskutik argazki berean ikusteko. Nekez topatuko dituzu egoera lasaiean, arruntean, egoera “normalizatu” batean, hitz hain errepikatu eta aspergarriari auspoa emanaz. Gaur ere halako ekosistema batean ikusiko ditugu elkarrekin Bilbon zehar, ixiltasunean, atzo 19:00etan Carlon Hotelean egin prentsaurrean aurkeztu gisan. #EskerrikaskoVelasco bada. Baina ekarri ditzagun hona EAJ eta Ezker Abertzalea elkarrekin agertzen diren argazki historiko batzuk.\nLizarrako akordioan Otegi, Arzallus eta Garaikoetxea\nLizarra Garaziko akordioan\n1998ko irailaren 12an sinatu akordioaren bilakaeran zehar hainbatetan atera zuten EAJ eta HBk elkarrekin argazkia.\nElkarrizketen epaiketan, Otegi eta Ibarretxe\nBatasunarekin elkarrizketak izanagatik epaitu zituztenean\nIbarretxe eta Otegiren arteko agur honek hautsak harrotu zituen, batez ere, Patxi Lopez eta Rodolfo Ares ez zirelako ezker abertzaleko liderra agurtzera altxa ere egin. Egoera ezin arraroago honetan, elkarrizketa batzuk izatea leporatuta epaituak zirenean, atera zuten argazkia.\nAieteko bake adierazpenean\nNazioarteko bitartekari taldeak adierazpen historikoa irakurri zuen egunean ere atera zuten argazkia abertzalegoaren ordezkaritza daramaten bi alderdi nagusiek.\nAtzo, Carlton Hotelean\nAtzo, gaurko manifestazioa deitzeko\nGaizto xaxatzaileak galdetuko lioke Andoni Ortuzar EBBko presidente jaunari, ea “salbuespenezko” egoera bat beharrezkoa ote den EAJ kalera atera dadin euskal presoen eskubideak aldarrikatzera. Baina gaiztoegia litzateke galdera gaurko egunerako akaso. Beste egun baterako utzi beharko.\nargazkia, EAJ, ezker abertzalea, sortu\nBilboko manifestazioaz lerro kritiko batzuk\n3 pentsamendu “EAJ eta Ezker Abertzalea argazki berean?”-ri buruz\nBerdabio 2014-01-12 00:12\nHitzartutako “manifestazio isila” nola garatu den ikusita, uste dut denbora puska ikaragarri bat beharko duela EAJk bidaide berberekin edozeri lotzeko.\nUtikan 2014-01-12 00:44\nzu bezalako kolaboak…\ngerra gatibuak Nabarrora!\nORAIN ESTATUA. ORAIN BAKEA.\nDasama 2014-01-12 01:05\nOstiralean sare sozialetan bizitako tsunamiren ondorioz, PNVk manifestazioan parte hartzea erabaki zuen. Irudikatu zuen 100.000 pertsonen herri itsasoaren aurrean polizia bidaltzea gehiegi zen. PNV berriro halakoetan egongo da soilik behartuta ikusten badu bere burua. Hau da, berriro herri mugimenduaren hainbat hilabeteko lanaren ondoren baldintza berdinak sortzen baldin baditu. Izan zaitez tanta. Euskal bidea dagoeneko hasita dago.


Desgaitasuna duten Pertsonen Nazioarteko Eguna da gaurkoa, eta Galdakaok modu alai, bateratu eta inklusibo batean gogoratuko du, egunerokoan etxe duen lekuan, Musika Eskolan.\nEz da kasualitatea. Galdakaoko Musika Eskola aitzindari da desgaitasun intelektuala duten pertsonekiko edo ikasteko zailtasunak dituztenekiko lanketan. Aniztasuna oinarri izanda, guztiak elkar aberasteko programa berritzailea du, eta programa horrekin 15 urte daramatza musikaren bidez inklusioa lantzen.\nOhiko musikoterapiaz gain, musika hizkuntza egokitua lantzen du, oso metodologia berritzaile batekin; desgaitasunen bat duten pertsonak musikaren munduan murgiltzea lortzen du, besteak beste, kolore eta tamainekin jolasten duen metodologia egokitu baten bidez.\nHalakorik ez dago inguruan; bakarra da Bizkaian. Hartara, hainbat herritako ikasleak ditu formazio horretan: Durango, Basauri, Lezama, Lemoa, Larrabetzu, Zornotza, Arrigorriaga zein Arrankudiagakoak, esate baterako. Hiriburuan bertan ere ez dago halako metodologia berritzaile eta arrakastatsua duen eskolarik. Hortaz, herri guzti horietakoak diren eta desgaitasunen bat duten 33 pertsona daude, gaur egun, Galdakaoko Musika Eskolan; 5 eta 56 urte arteko ikasleak.\nZutabe asko ditu 15 urte dituen esperientziak: ikasleen familiak, musika eskola, udala, ikastetxeak eta desgaitasunen inguruko elkarteak. Guztien elkarlanarekin lortu da arrakasta, bi norabidetan: ikasleengan beraiengan eta gizartean.\nMaiteder Lertxundi Musika Eskolako irakaslearen hitzetan nabari da eragina, eta asko. "Bakoitzaren autoestimuan ikusten da, euren buruekiko garapenean; baina horrez gain, gizarteratzen ere laguntzen die beraiei eta familiei. Normaltasuna ematen die eta eurek ere harro esan dezakete musika ikastera doazela gainontzekoek bezala. Horrek pertenentzia sentimendua sortzen du".\nMusika Eskolako ohiko ikasleak dira 33 pertsona horiek eta "oso ilusionatuta" daude gaurko antolatutako ekitaldiarekin. Urduri. Ikasurtean eskolako ikasle askok landu duten proiektu baten emaitza izango da; gertukoa eta polita. Izan ere, eskola guztiaren apustua dago ekitaldiaren atzean, eta irakasle eta ikasle asko inplikatu dira bertan. Desgaitasuna zer den lantzen aritu dira ikasgela askotan, ipuinen eta bestelakoen bidez. Hausnartu ondoren, nork bere ideia batzen duen esaldia eman dio irakasleari, eta horrela, ikasleren ekarpenekin, abesti bat egin dute: Soinu anitzak. Esaldiak biltzen dituen power pointa erakusten duten aldi berean kantatuko dute, gaur arratsaldean, Soinu anitzak abestia ehundik gora ikaslek.\nEskolaren barne mailako ekitaldia izango da, ikasleek kontzientzia hartzeari begirakoa, eta guztien artean ilusioz egina. "Gizartearen aniztasuna lantzen ari gara musika eskolan, eta udalaren laguntza ere badugu", adierazi du Lertxundik. "Galdakaoko Udala inklusioa lantzen duen udala da eta hori guztiontzat da aberasgarria".


Albisteak - Pozik gaude instalazio elektrikoak instalatzeko (konpondu, probatu) baimena emateagatik\nPozik gaude instalazio elektrikoak instalatzeko (konpondu, probatu) baimena emateagatik\n2020ko apirilaren 14a, Estatuko Energia Administrazioaren Shandong Gainbegiratze Bulegoaren webgune ofizialean argitaratutako dokumentuak oinarri hartuta —— Estatuko Energia Administrazioaren Shandong Gainbegiratze Bulegoak administrazio lizentzia emateko erabakia hartu zuen (Shandong Gainbegiratze titulua  ] .120 zk.), Gure enpresak Shandong gainbegiratze bulegoaren azterketa zorrotza gainditu du eta kargatzeko (konponketa, proba) instalazio elektrikoen lizentzia formalki lortu du (lizentzia zk.: 6-1-00030-2020). Baimenen kategoriak hauek dira: “Lau klasekoak, lau mailakoak, lau mailakoak”, indarraldia 6 urtekoa da.\nInstalazio Elektrikoak Instalatzeko (Konpondu eta Probatzea) Lizentzia instalazioan eta eraikuntzan, proiektuen mantentze-lanetan eta energia elektrikoaren, transmisioaren eta banaketaren, energia fotovoltaikoaren sorkuntzaren eta energia berrien sorkuntzan diharduten enpresek eskatzen duten titulua da. Azken urteotan, energia elektrikoaren ingeniaritzako negozioen pakete orokorra gero eta bezero gehiagok aitortu eta bultzatu du "giltza eskura dagoen proiektua" etorkizuneko garapen joera bihurtuko da. hasierako ahalmena du etxebizitza elektriko integratuari laguntzeko proiektu integratua egiteko; energia-instalazioen instalazioan, mantentze-lanetan eta probetan negoziatu daiteke; Produktuen salmenta eredu bakarretik zerbitzu sistema multzo osora konpainiari laguntzeko, "produktu anitzeko + ingeniaritza instalazio euskarri + funtzionamendu eta mantentze zerbitzuak" irtenbideen plataforma osoa sortzea; Laguntza gure lehiakortasuna eta markaren eragina merkatuan hobetzen, bezeroen konfiantza handitzen gure enpresan.\nXede-merkatuaren etengabeko segmentazioaren aro honetan, enpresek bezeroen beharrak ulertu eta eskaeran sakondu beharko lukete, eta gero eskaera bete beharko dute garapen iraunkor hobea lortzeko. Denbora guztian, gure konpainiak "bezeroa nire bihotzean, kalitatea nire eskuetan, irabazi-irabazian oinarritutako lankidetza" balio nagusiei atxikitzen die, bezeroaren minaren puntuak konpontzeko, bezeroaren beharrak haratago beren erantzukizun gisa, eredu berriak eta aktiboki esploratzen bezeroei zerbitzua emateko konponbideak, balioa sortzea lortzeko, irabazi-irabazi lankidetza. Ondorioz, instalazio, mantentze eta entsegu jarduerak 35 kV-tan eta azpiko potentzia sistemetan eta banaketa geletan egin ahal izango ditugu. Funtsean, ekipamenduaren paketeen gaitasuna, mantentze- eta probatze-ahalmena dugu. Gainera, negozioaren esparrua zabalduko dugu eta zerbitzu profesionalagoa, integrala eta arduratsuagoa emango diegu gure bezeroei. Aldi berean, kualifikazioen ikuskaritzak, batetik, energia zerbitzuak hobetzeko etengabeko ahalegina nabarmentzen du; bestetik, etengabeko garapen eta berrikuntza zientifiko eta teknologikoaren sendotasun integrala ere islatzen du.\nKonpainiak kalitate handiko barne baliabideak aktiboki integratu ditu eta negozioaren garapena sustatzeko ideia eta politika berriak formulatu ditu. Negozio hau sustatzeak etorkizunean konpainiari garapen handiagoa lortzen lagunduko diola uste dugu. "Kalitate handiko transmisio eta banaketa produktuak eta zerbitzuak, industria liderra eta gizarteari mesede egitea" kalitate handiko, seguru eta fidagarriak eskaintzeari jarraituko diogu, etengabe ireki eta berritu eta errepidean dagoen gizartearentzako balio eta onura handiagoa sortuko dugu. potentziaren transmisioa, banaketa eta zerbitzua!\nBidalketa ordua: 21-20 maiatza-31


Testuak Archives - Page 2 of 2 - LINGUA NAVARRORUM LINGUA NAVARRORUM\nAntzinako testuak: Baztan, 1791\nBlogera ekarri dudan lehendabiziko testu zaharra predikua da, eta Lesakako Txallarrenia etxean agertu zen 1996ko udaberrian. Baztango euskaraz emana dago. Anonimoa da, baina letragatik eta erabilitako euskaragatik Nafarroako Artxibo Orokorrean gordetako beste hainbat sermoi baztandar eta honako hau esku berak sortu zituela ikus daiteke.\n21 mm. luze eta 15 mm. zabal dira hona ekarritako zazpi orrialdeak. Zortzigarren bat hutsik dago.\nTestuaren transkripzioa eta iruzkina 2006an eman ziren argitara. Hemen topatuko dituzue.\nJatorrizkoa gertuagotik ikusteko, egin klik irudietan.\nBaztan, predikuak 1 Comment more...


On line - adakikomunikazioa\nKazetari batek udaletxe batetara deitzen badu komunikazio sailari buruz galdezka, litekeena da telefonoa hartzen duena isilik geratzea edo deia arduradunari pasatzea zuzenean. Deskribatu berri dugun egoera nahiko ohikoa da. Egia da ez dela gauza bera hiri bateko edo 1.000 biztanleko herri baten beharrizanak komunikatzea. Baina taimana gorabehera, guztiek dute eta izango dute komunikatzeko beharra. Eta komunikatzen jakiteko...\nHilabete honetan Fumbarri enpresako webgunea argitaratu dugu. Fumbarri Europa mailako erreferentea da automobilgintza, zementugintza, inprenta, plastiko injekzioa, balbula eta makina erreminta sektoreetan eta webgune honen jomuga nagusia informazioa berregituratzea izan da produkzioan duten ahalmena nabarmentzeko. Gure helburua Fumbarriren lana modu bisual batean erakustea izan da eta horretarako, Europa osoan bereizten dituen profesionaltasuna eta sendotasuna azpimarratu ditugu. www.fumbarri.com...


OMANGO DESERTURAKO ERAGINGAILU HIDRAULIKODUN 20”-KO GLOBO BALBULAK - Ampo\nGroup / News & Media / AMPO Balbulak / OMANGO DESERTURAKO ERAGINGAILU HIDRAULIKODUN 20”-KO GLOBO BALBULAK\nOMANGO DESERTURAKO ERAGINGAILU HIDRAULIKODUN 20”-KO GLOBO BALBULAK\n20”, 600 lbs eta eragingailu hidraulikodun globo balbula ugari hornitu ditu AMPO POYAM VALVES-ek Omango desertuan kokaturik dagoen LPIC (Liwa Plastics Industry Complex) industriagunerako. Besteak beste, 301 kilometroko luzera duen 32”-ko EPC4 NGL hoditeriarako.\nIndiako Punj Lloyd Ltd enpresa izan da proiektu honetako EPC nagusia, baina planta bera ORPIC (Oman Oil Refineries and Petroleum Industries Co) eta Oman Gas Co (OGC) enpresen jabetzapekoa da egun.\nLPIC industriagunea eraldaketa proiektu handi bat kontsideratzen da egun, zeinek ORPIC-en produktuen mix-a eta negozio eredua hobetzea ahalbideratuko duen. Hau guztiaz gain, Omango plastikoen downstream industria ere garatzen lagunduko du honek.\nOrpic-en Suhar birfindegian eta bere planta aromatikoan produzituriko extremo arinak prozesatuko ditu proiektu honek lurrun krakeo bidez, NGL-a (Natural Gas Liquids) optimizatzeaz gain. Bertan egungo produkzio elementuak birzuzenduko dituzte, beste hainbat lehengai ere gehituz, guzti hau balio erantsi altuko polimero produktuak eskaini ahal izateko nazioarteko merkatuan eta baita Omanen bertan ere.\nIndustriagune handi honetan AMPO POYAM VALVES-en zerbitzu kriogenikoetarako eta NACE zerbitzuetarako ehundik gora globo eta erretentzio balbula daude instalaturik egun.


Basoko alaba ipuin kontalariarekin agurtuko dugu bigarren hiruhilekoa - Karkara.eus\nBasoko alaba ipuin kontalariarekin agurtuko dugu bigarren hiruhilekoa\nOrioko Aek 2018-03-15 10:11\nGoiz batean, euskaltegiko atea ireki eta ipuinak kontatzeko gogoz zegoela adierazi zigun Leire Zinkunegik. Nola esan ezetz horren eskaintza interesgarriari? Eskerrik asko, Leire.\nGogor joan da bigarren hiruhilekoa, neguaren pare ia-ia. Orain, ordea, udaberriaren etorrerarekin, nabari da bizitasuna jendearengan. Eta horrelaxe agurtu nahi dugu bigarren hiruhilekoa: bizitasunez! Horretarako, Leire Zinkunegi Basoko alaba ipuin kontalariaren eskaintza onartu eta bi saio egingo ditugu Salatxo aretoan. Bakoitzean, ipuinak eta hausnarketa tartekatuko ditugu.\nAskotan esan bezala, AEKren helburuak herritarrak euskaldundu eta alfabetatzea da. Xede potolo hori lortzeko, ostera, gakoa da ikasleari inguru euskalduna eskaini eta bertan integratzen laguntzea. Hortaz, batzuek bizi duten herritarren eta ikasleen arteko distantzia hori murriztera goaz beste behin.\nUrtero bezala, txotx egin genuen\nPasa den asteburuan, Urola Kostako ikasle eta irakasleok Satxotan izan ginen, sagardotegian. Inoiz baino giro beroagoa izan genuen, txistulari eta abeslariak entzun, eta dantzarako parada izan zutelako ikasleek.\nBataren eta bestearen artean, merezitako bukaera emango diogu bigarren hiruhilekoari.


The Best Ordainketa Pasabidea Clickfunnels For - Eguneko inbutua\nzein da galdetzen bada ordainketa clickfunnels pasagunea onena, Gunean erantzun erraza Integrazio prozesuaren lan ematen du gutxienez 15 erabiliko online ezagunena ordainketa metodoak.\nYou erabili Apple eta Android pay popular metodo daudela erraz orri nagusian erabilgarri eta eskuragarri banda batzuekin batera erabili behar dituzten joan ahal.\nAuthorize.net ere erabil daiteke, baina bat behar duzu VAR xafla.\nBraintree ere erabil daiteke. besterik gako pribatua integratzeko sortu behar duzu.\nEgin klik banku eskuragarri dago, baina instrumentuak kopuru bat eskatzen dituzu banku batetik konfiguratzeko ordainketa pasabidea esaterako Klik banku API gakoa gisa, the Clerck API gakoa, eta saltzaileak ID.\nbezalako guneak Dealguardian, Easypaydirect, Infusion biguna, JV, Ontraport, Recurly, Paypal, eta WarriorPlus beren pertsonalizatuak instalatzeko prozesuan izan, baina programarekin handia egiten dute lan.\nNon sailkatua: Clickfunnels Tartea: best payment gateway for clickfunnels


Zergatik ikusten da Ilargia egun osoan zehar? - Bitxikeriak\nZergatik ikusten da Ilargia egun osoan zehar?\nIlargia guztiok ezagutzen dugu, erraza da antzematen, baina badira hari lotutako hainbat fenomeno bitxi ezagutzen ez ditugunak. Besteak beste, zergatik ikusten da egunez zeruan?, edota zergatik aldatzen da haren distira hilabetez hilabete?\nIlargia zer fasetan dagoen, egunez ikus daiteke ala ez. Ilbehera badago, gauerdian ateratzen da, eta goizez eta eguerdian ere ikus daiteke. Ilargi berria, aldiz, ikusezina da gauez, baina ez egunez, Eguzkitik hurbil dagoelako eta bere alde ilunena Lurrera begira dagoelako.\nUrtarrilean eta abuztuan ere, neguan eta udan, desberdin antzematen da. Sateliteak ez du beti ibilbide bera egiten zeruan, irteteko eta sartzeko puntuak ez dira beti berdinak izaten, eta horrek eragina du, Ilargiaren faseekin batera. Izan ere, Ilargiak Eguzkiaren antzeko bidea egiten du. Ilargi betea dagoenean, izarrak sei hilabete lehenago egin zuen bidea egiten du sateliteak. Neguan, esaterako, Eguzkiak sei hilabete lehenago egin zuen ibilbidea egiten du. “Eguzkia oso altu dago udan; gehiago irauten du, eta zerumugaren lerroaren gainetik dago”, esaten dugu. Hortaz, Ilargia distiratsuago eta altuago dago, eta luzaroan egoten da ikusgai.\nIlgora badago, Eguzkiak hurrengo urtaroan izango duen tokia hartzen du. Udaberria bada, Eguzkiak udan izango duen tokian egongo da. Eta aurreko adibidean bezala, Ilargia distiratsu eta altu egongo da, eta denbora gehiagoz iraungo du zeruan. Azkenik, ilbeheran aurreko urtaroko posizioa hartzen du. Udaberrian, esaterako, Eguzkiak neguan duen posizioa izango du, hau da, baxu egongo da, ibilbide txikia egingo du zeruan.\nIlargia irteteko eta sartzeko puntuak ere aldatzen dira, eta Eguzkiaren posizioari jarraitzen diote, urtaroaren eta Ilargiaren fasearen arabera. Ekinokzioak ekialdetik atera eta mendebaldetik sartzen dira. Solstizioetan, aldiz, irteera puntua iparralderantz edo hegoalderantz mugitzen da.


Basque Gonvernment Archives - BC3 Basque Centre for Climate Change - Klima Aldaketa Ikergai\nBC3ko ikerlaria den, Marta Olazabalek, maiatzak 17an Donostian ospatzen den “Lurralde Antolamenduaren Gidalerroak (LAG) berrikusteko jardunaldiak” ekitaldian hitzaldia eskeiniko du. Jardunaldi hauek, Lurralde Antolamenduaren Gidalerroak (LAG) berrikusteko prozesuaren baitan antolatzen dira.Maiatzak 17an, "LAGAK ETA ZU: KLIMA ALDAKETAREN KONTRA MUGITUKO GARA?" saioan, hiriarekin,lurraldearekin eta aurre egin nahi zaien erronkekin lotutako alderdiei buruzko aurkezpen bat egingo dute hizlari jakin batzu,lurralde historiko bakoitzeko eragile sozialei eta erakundeei aurkezteko.\nPublished by BC3Research at 22 martxoa, 2018\nBC3k “Training Caravan-Ikertzaileak Gelan” iniziatiban parte hartuko duten zentroak hautatu ditu\nBC3k Training Caravan-Ikertzaileak Gelan iniziatiban parte hartuko duten zentroak hautatu ditu. 2018ko edizioa 10 Euskal Autonomia Erkidegoko hamar ikastetxez luzatuko da, apirila eta maiatza bitartean.\nBC3k Eusko Jaurlaritzarekin elkarlanean, “Training Caravan – Ikertzaileak Gelan” ekimenaren 10. Edizioa abian jarri du\nEusko Jaurlaritzako Hezkuntza Sailak eta BC3-ak elkarlanean “Training Caravan – Ikertzaileak gelan” ekimena antolatu izan dute 2010. urtetik. Ekimen hau (10. edizioa aurten) BC3-ren Ikerketa eta Berrikuntza Arduratsua Programaren (RRI ingelesezko siglengaitik) baitan antolatu da. The aim the Training Caravan initiative, underpinned by the Science Education thematic area of BC3´s RRI Science Education, is to provide evidence(science)-based answers to some central questions about climate change, drawing on the best current scientific understanding and at the same time, making science education and careers attractive for young people.


Izena: Karlos V.aren Gaztelua\nHelbidea: Arma Plaza,14\nMendea: XII, XVI\nKondairak dio Antso Abarkak eraiki zuela gaztelua, eta Antso Azkarrak handitu eta gotortu zuela. Sinesgarriagoa da, hala ere, Antso VI.a Jakitunak egin izana lan horiek 44 urteko erregealdian (1150-1194). Gazteluari itxura eman zioten behin betiko lanak Errege-Erregina Katolikoen garaian hasi zituzten, eta Karlos V.aren aldian bukatu. Gaztelu honetan hartu zuten ostatu, besteak beste, Joan Ganboak, Zarauzko jaunak, Xabierko eta Loiolako jaunek (bi santuen anaiak ziren), Okendo almiranteak (han bete zuen kondena), Albako duke handiak, Garcilaso de la Vegak... Errege batzuk ere izan ziren gazteluan (Karlos V.a, Felipe III.a, Felipe IV.a), Espainiako erregina batzuk ere bai (Isabel Valoiskoa eta Isabel Borboikoa), baita Frantziako zenbait erregina ere (Leonor Austriakoa eta Ana Mª Teresa Frantziakoa).\nEstatuak saldu egin zuen gaztelua, oso merke, eta pertsona pribatu batek erosi zuen; hark, gero, Hondarribiko Udalari saldu zion, 1928an. 1966an, Udalak hala erabakita, Estatuaren eskuetara igaro zen, goi mailako hotela egin zezan (1968an inauguratu zuten).\nHerriko lekurik garaienean dago gaztelua, eta alde nagusiak Arma Plazara ematen du (plazaren alde bat ixten du); plaza hori, garai batean, tropek erabiltzen zuten. Gazteluak egitura karratua du, eta fatxada leunak; iparraldeko, mendebaldeko eta hegoaldeko hormak hiru metro dira lodi, eta ekialdekoak -jauregiari dagokio-, gutxi gorabehera, bi metro ditu. Harrizko gangak ditu, eta horiek plataforma edo terraza zabal bati eusten diote, zeinak, garai batean, hamar artilleriako atal eduki baitzituen.\nAlde nagusia leuna da, eta harlanduzko horma dauka gehienbat. Zirkuluerdiko hutsarte txikiz osatutako lerro bat dauka -bi daude atearen alde bakoitzean eta beste bi atearen gainean-; leiho angeluzuzenak geroztik eginak dira. Ataripea oso deigarria da, txiki samarra izan arren, oso ederra baita. Sarbidearen gainean, armarri inperiala dago, bi buruko arranoarekin.\nIparraldeko fatxada artilleria parkeak eta bolbora biltegiak hartzen zuten, baina gaur egun antzinako eraikinen arrasto batzuk besterik ez dira geratzen. Hegoaldeko aldeak elizara ematen du, eta oso ongi iraun du, batik bat zaintzaileak eta zalditeria egoten ziren gazteluaren zatiak. Alde horretako leiho baten gainean -garai batean atea izan zen- apaindura bat du, alde nagusiko ataripeak duenaren antzekoa.\nBarruko aldean, garai bateko kutsua antzematen da: zutoihalak, kanoiak, armarriak, altzari zaharrak edo zahar itxurakoak eta abar ditu.


239. zk., 2017ko abenduaren 18a, astelehena\nPDF (263 KB - 8 orri.)\nDeialdi honen xedea da saritzea 2017-2018 ikasturtean Euskal Autonomia Erkidegoko ikastetxeetan matrikulatuta dauden eta Euskal Kultura Ondarearen ezagutza hobekien zabaltzen laguntzen duten Derrigorrezko Bigarren Hezkuntzako hirugarren eta laugarren mailetako, Batxilergoko lehenengo mailako eta Lanbide Heziketako Erdi Mailako Heziketa Zikloetako lehenengo mailako ikasleak.\nSari honen bidez sustatuko da, batetik, ikasleen talde-lana, zeina ikastetxeetako irakasleek gidatuko baitute, eta, bestetik, kultura-ondarearen ezagutza zabaltzea sare sozialen bidez, zeinei euskarria eman nahi baitzaie sariaren blogean (www.kulturaondareasaria.blog.euskadi.eu). Webgune horretan artxibatuta geratuko dira aurkezten diren bideoak.\nHorregatik guztiagatik, Kultura eta Hizkuntza Politika Sailaren eskumenen esparruan, «Kultura Ondarea» 2018ko saria iragarri eta arautzen da.\n1.– Agindu honen xedea da «Kultura Ondarea» saria iragarri eta arautzea. Sari horren helburua da saritzea Euskal Kultura Ondarearen ezagutza zabaltzen hobekien laguntzen duten 2017-2018ko ikasturteko Derrigorrezko Bigarren Hezkuntzako hirugarren eta laugarren mailetako, Batxilergoko lehenengo mailako eta Lanbide Heziketako Erdi Mailako Heziketa Zikloetako lehenengo mailako ikasleak.\n1.2.– «Kultura Ondarea» Sariaren helburua da hezkuntza alorreko eremu guztietan ekimena, berrikuntza, ekintzailetarako gaitasuna, sormena eta gizarte garapena bultzatu, Euskal Kultura Ondare materialaren zein inmaterialaren forma guztiak ezagutuz eta balioa emanez. Zehazki:\nHiru bideorik onenak egin dituzten lantaldeetako kideei emango zaie saria, tutorea eta ikastetxea barne, eta hauek izango dira sariak:\n– plaka bat edizio honetan bideo gehien aurkezten duen ikastetxearentzat.\n5.1.– Ikasleak matrikulatuta daudeneko ikastetxeko tutorea izango da eskatzailea, eta bideoak aurkezten dituzten taldeetako kide diren ikasleen ordezkaritzan jardungo du.\n5.2.– Hobekien baloratutako hiru bideoak egin dituzten taldeetako kideak (ikasleak eta tutoreak) izango dira sariaren onuradun, denak ere 2017-2018ko ikasturteko Derrigorrezko Bigarren Hezkuntzako hirugarren eta laugarren mailetako, Batxilergoko lehenengo mailako eta Lanbide Heziketako Erdi Mailako Heziketa Zikloetako lehenengo mailako ikasleak.\n5.3.– Halaber, plaka bat emango zaio edizio honetan bideo gehien aurkezten duen ikastetxeari.\na) Zerga-betebeharrak eta Gizarte Segurantzarekikoak egunean edukitzea. Kultura Ondarearen Zuzendaritzak automatikoki egiaztatuko du baldintza hori betetzen dela.\nb) Diru-laguntzak itzultzeko eginbideak beteak izatea.\n7.1.– 2017-2018ko ikasturtean Euskal Autonomia Erkidegoko ikastetxe ofizialetan matrikulatuta dauden Derrigorrezko Bigarren Hezkuntzako hirugarren eta laugarren mailetako, Batxilergoko lehenengo mailako eta Erdi Mailako Heziketa Zikloetako lehenengo mailako ikasleek parte hartu ahal izango dute «Kultura Ondarea» sarian; gutxienez 3 ikaslek eta gehienez 6k osatutako talde batek landutako bi bideo aurkeztuko dituzte.\n8.1.– Sarian parte hartzeko, talde parte-hartzaile bakoitzak bere eskabidea aurkeztu beharko du agindu honen 10. artikuluan adierazi bezala. Eskabidean, webgune publiko eta ireki baten (wikia, bloga, drive-a...) URL helbidea adieraziko da, eta bertan egongo dira bideo biak. Horiexek sartuko dira gerora Kultura Ondarea sariaren webgunean (www.kulturaondareasaria.blog.euskadi.eus)\n8.3.– Bideoaren gaia librea da, betiere Euskal Kultura Ondarearekin, materiala zein inmateriala, zerikusia badu. Herritarrek horrenbeste ezagutzen ez dituzten gai berriak jorratzea baloratuko da.\n6) Baimentzea Eusko Jaurlaritzari aurkeztutako bideoen zabalkunde- eta ustiaketa-eskubideak, zeinak jendearen esku jarriko baititu www.kulturaondareasaria.blog.euskadi.eus. blogean\n8.5.– Aurkeztutako bideo guztiak, baita sarituak ere, www.kulturaondareasaria.blog.euskadi.eus blogean egongo dira ikusgai\n10.1.– Eskabideak aurkezteko epea agindu hau Euskal Herriko Agintaritzaren Aldizkarian argitaratu eta biharamunean hasiko da, eta 2018ko apirilaren 11n bukatuko.\nEskaerak telematikoki eta aurrez aurre aurkeztu ahal izango dira Zuzenean zerbitzuan, EAEko erregistro osagarrietan (Euskal Autonomia Erkidegoko Administrazio Orokorraren eta haren erakunde autonomoen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotakoetan) edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako organoetan.\n2018ko apirilaren 25ean, Eusko Jaurlaritzako iragarki-taula elektronikoan argitaratuko da onartutako eta baztertutako eskabideen behin-behineko zerrenda, eta taldea osatzen duten ikasleak zein diren adieraziko da bertan. Eskabideetan akatsik edo ez-egiterik atzemanez gero, horien arrazoia eta konpontzeko epea ere jakinaraziko dira, Administrazio Publikoen Administrazio Prozedura Erkidearen azaroaren 26ko 39/2015 Legearen 68. artikuluari jarraikiz. Eskabidea izapideak egiteko onartzeko eskatzen diren dokumentu batzuk falta direla edo horietan forma-akatsak daudela ikusiz gero, edo eskabidea balioesteko aurkeztutako dokumentazioan akatsak aurkituz gero, hamar egun balioduneko epea emango zaio interesdunari, huts-egitea konpondu edo aginduzko dokumentuak aurkez ditzan, eta jakinaraziko zaio ezen, hala egiten ez badu, eskabidean atzera egin duela edo izapidetzeko eskubidea galdu duela ulertuko dela; betiere, hartarako, aldez aurretik ebazpen bat emango da.\n2018ko maiatzaren 16an, akats edo ez-egite posibleak konpontzeko epea amaitu ostean, onartutako eta baztertutako eskabideen behin betiko zerrenda argitaratuko da Eusko Jaurlaritzako iragarki-taula elektronikoan, eta, hala badagokio, eskabideak baztertzeko arrazoiak ere azalduko dira.\n10.2.– Tutoreak aurrez aurre edo elektronikoki ahal izango ditu aurkeztu eskaerak.\nElektronikoki izapidetzeko, eskatzaileak Eusko Jaurlaritzako egoitza elektronikoan http://euskadi.eus/sede helbidearen bidez onartu eta argitaratutako identifikazio modua eduki behar du.\nEskabideak, erantzukizunpeko adierazpenen eskaeren formularioak, justifikazioak eta gainontzeko ereduak aurrez aurre nahiz elektronikoki nola izapidetu jakiteko xehetasunak euskadi.eus-en egoitza elektroniko honetan eskura daitezke:\nEskaerak urrez aurre aurkeztu ahal izateko, herritarrei arreta eskaintzeko bulegoetan – Eusko Jaurlaritzako Zuzenean zerbitzuan edo Administrazio Publikoen Administrazio Prozedura Erkidearen urriaren 1eko 39/2015 Legearen 16. 4 artikuluan xedatutako organoetan aurkeztu behar dira.\nEskaeraren osteko izapideak helbide honetan egingo dira, bide elektronikoz: http://www.euskadi.eus/nirekudeaketak.\n11.1.– Diru-laguntzaren helburu diren jarduerak baloratzeko, Balorazio Batzorde bat eratuko da (Emakumeen eta Gizonen Berdintasunerako 4/2005 otsailaren 8ko Legean xedatutakoa errespetatuz), aurkezteko epea amaituta eta eskaerak onartu diren ala ez erabaki ondoren. Batzorde horrek, ezarritako esleipen-irizpideak kontuan hartuta, dagokion ebazpen-proposamena igorriko dio Kulturako eta Hizkuntza Politikako sailburuordeari. Honako hauek izango dira Balorazio Batzordeko kideak:\n– Kultura Ondarearen zuzendaria Balorazio Batzordeburua izango da, eta boto-berdinketak gertatuz gero, bere kalitate-botoaz ebatziko ditu.\nOrdezkoa: Hezkuntza Berrikuntzako teknikaria.\nOrdezkoa: EiTBko Komunikazio alorreko teknikari arduraduna.\nIdazkari lanetan ibiliko den Kultur Ondareren Zuzendaritzako teknikariaren egitekoa izango da kide anitzeko organo horren jarduketen legezkotasun formala eta materiala zaintzea, haren jarduketak ziurtatzea eta eraketarako nahiz erabakiak hartzeko prozedura eta arauak errespetatzen direla bermatzea.\n11.2.– Balorazio Batzordeak, egoki deritzonean, proiektuari dagokion gai zehatz eta espezifikoan aditu diren aholkularien laguntza eskatu ahal izango du.\n11.3.– Euskal Herriko Agintaritzaren Aldizkarian argitaratuko da Balorazio Batzorderen osaera, hala ezarritako baitago Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 49.2 artikuluan.\n11.4.– Balorazio Batzordearen eraketa baliozkoa izan dadin, beharrezkoa izango da batzordeburua eta idazkaria presente izatea.\n11.5.– Balorazio Batzordeko kideak abstenitu egingo dira eta ezetsiak izan daitezke, Sektore Publikoaren Araubide Juridikoaren urriaren 1eko 40/2015 Legearen 23. eta 24. artikuluetan ezarritakoari jarraituz.\nAurkeztutako eskabideak irizpide hauei jarraikiz ebaluatuko ditu Balorazio Batzordeak:\n– Edukiak berrikuntza dira kultura-ondarearen tratamenduan: ikuspegi eta 'begirada' berriak: sormena, bideoa egiteko prozesuari edo azken emaitzari originaltasuna eta freskotasuna emango dioten alderdiak. Herritarrek horrenbeste ezagutzen ez dituzten gai berriak jorratzea baloratuko da.\n– Lehiaketan zehar izaniko parte-hartze jarrera, ideia berriak ekartzea: parte-hartze prozesua, talde bat sortzea eta lan-dinamika anitza, zeinetan kide guztiek berdin eta aktiboki parte hartzen baitute lan-prozesuaren fase guztietan. Proiektua nola aurreratzen den jakinaraztea (irudiak bidaltzea, making-of prozesuari buruzko bideo txikiak...), ideia berriak eta iradokizunak aurkeztea; horretarako, Kultura Ondarea Sariaren sare sozialak zein erakundearekin kontaktu zuzena erabili ahal izango dira (kulturaondarea@gmail.com).\n– Bideoa ikusteko erraztasunak: azpitituluak.\n13.1.– Sarien emate-ebazpena Kulturako sailburuordeak emango du, Balorazio Batzordeak helarazitako proposamena aintzat harturik, eta gehienez hilabeteko epean argitaratuko du agindu honek eragina sortzen duenetik aurrera.\n13.2.– Ebazpen hori EHAAn eta Eusko Jaurlaritzako iragarki-taula elektronikoan argitaratuko da, pertsona interesdunei haren berri eman dakien.\nKultura eta Hizkuntza Politikako sailburuak iragarriko duen jendaurreko aintzatespen-ekitaldian egingo da sari-ematea. Ekitaldi horretan honakoak emango dira: bidaiaren gaineko dokumentazioa, diploma bat ikastetxearentzat, tutorearentzat eta saritutako ikasleentzat, eta plaka bat edizio honetan bideo gehien aurkeztu duen ikastetxearentzat.\nDatu Pertsonalak Babesteari buruzko abenduaren 13ko 15/1999 Lege Organikoarekin eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legearekin bat etorriz, Eusko Jaurlaritzako Kultura eta Hizkuntza Politika Saileko Kultura Ondarearen Zuzendaritzak jakinarazten dizu emandako datuak eta diru-laguntzen deialdi honetako eskabidean eta fitxategietan agertzen direnak Hezkuntza, Hizkuntza Politika eta Kulturako sailburuaren 2015eko abenduaren 2ko Aginduaren bidez araututako Kultura Ondarearen Laguntzak eta Diru-laguntzak izeneko fitxategi batean sartuko ditugula. Agindu horren bidez, Hezkuntza, Hizkuntza Politika eta Kultura Saileko (hizkuntza-politikaren, kulturaren eta gizarte-hedabideen arloak) datu pertsonalen fitxategiak arautzen dira (abenduaren 22ko EHAA, 243. zk.). Fitxategi horren helburua da diru-laguntzen deialdi hau eta horrekin zerikusia duten bestelako administrazio-prozedura edo -espedienteak kudeatzea. Fitxategi horren berri aurretik eman zaio Datuak Babesteko Euskal Bulegoari eta datuen erabateko segurtasuna bermatzeko beharrezko segurtasun-neurriak ditu. Datu horiek ez zaizkie hirugarrenei jakinaraziko, legez agindutako kasuetan izan ezik.\nAgindu honetan araututako laguntzek ez dituzte betetzen EBko Funtzionamendurako Tratatuaren 107. 1 artikuluan ezarritako eskakizun guztiak, beraz, ez dira estatuaren laguntzak, ondorioz, ez da beharrezkoa Europako Batzordeari jakinarazpena helaraztea.\nAgindu honetako diru-laguntzak eman ahal izateko, nahitaezko baldintza da horretarako kreditu nahikoa eta egokia egotea Euskal Autonomia Erkidegoko 2018. urteko Aurrekontu Orokorretan, halaxe xedatzen du-eta Euskal Autonomia Erkidegoko Aurrekontu Orokorren kontura emandako gastu-espedienteak aurretiaz izapidetzea arautzen duen Ekonomia eta Herriogasun sailburuaren 2007ko apirilaren 26ko Aginduak 5.3 artikuluan.\nVitoria-Gasteizen, 2017ko abenduaren 13an.


herria – El arca de no sé\nZaharren egoitzetan sudokuak egiten dituzte gure nagusiek, hala aholkatzen dietelako. Horrelako jardunez memoria lantzen delako eta gauzak ahaztea ekiditen delako. Pertsona batentzat ez dagoelako txarragorik nor izan den eta bere bizipen guztiak ahaztea baino. Amaiera…\nGauza bera gertatzen da herriekin, tamalez, zer diren ahazten baldin badute. Oroitzapen barik, arima galduko luketelako eta betiko desagertuko liratekeelako. Amaiera…\nAhanzturaren kontra, herriek ere, hainbat ariketa egin behar dute. Sudokuak. Bestela, behin galduta arima, ez dago ezer berreskuratzerik.\nAtzo, herri memoriarako ariketak prestatu ditugu, Gorbeiako magaletan, gure herritarrek gogoan eduki dezaten aurretikoen ondarea. Telebistarako produktu berriak, gauza zaharrenetan oinarrituak… Hau kontraesana, hau aurkikuntza!!\nItesa produktorearekin, ETBren Sustraiak saiorako. 30 urte antenan… bat esan eta hamaika izan! Grabaketa bikoitza egin genuen, euskaraz zein gaztelaniaz ikusi ahal izateko. Gero share ditxosorik dutenetz ikusiko da… eta egiatan bost axola: nahikoa da uhinen bestaldean pertsona bakar bat egotea merezi izateko. Baten batzuk poztuko direlako ikustean, seguru, gaztetan bizi izandako kontuak berriz entzunda.\nGrabazio-ordu pare, bai, gero maitasun-minututxo batzuk besterik ez eskaintzeko munduari. On ala txarrak ez dakit baina bai ahal izan dugun modu onenean egindakoak. Horretarako, gainera, familiari, maite ditudanei, haiekin egoteko beste opor egun bat lapurtu behar izan diet. Beste behin…\nBaina uste dut mereziko duela eskuartean duguna herriaren memoria-galeraren kontrako beste sudoku bat delako… Behin arima galduta zertarako opor-egunik behar!!\nPublicado el 2017-11-15 2017-11-16 Autor Félix MugurutzaEtiquetas herria, historiak, memoria, nortasuna, sustraiak


Edertasun distirak: Orkideoen loratzea Aiaran - - Aiaraldea.eus\nEdertasun distirak: Orkideoen loratzea Aiaran\nnaturayala.blogspot.com 2020-05-24 18:10\nBadira Aiarako landetan itxuraz ezertarako onik ez diren eremuak, inork maite ez dituenak. Zelai lehor, antzuak, lurrik apenas ez dutenak, eskasegiak goldetzeko edo belardi bihurtzeko. Eta hala ere, inguru elkor eta apal horietan ezkutatzen da gure eskualdeko bioaniztasunaren altxorretako bat.\nItxialdia arintzen hasi da. Ozta-ozta, baina zorionez garaiz gaude oraindik maiatzean Aiarako zelai lehor batzuetan ageri den orkideoen loratzearen ikuskizun konfidentzialaz gozatzeko. Eta oraindik aste batzuetan lagunduko gaitu.\nPena merezi ez duten lur kaskar horietan, erkameztietatik gertu, edertasun distirak jabetzen dira itxuraz antzua den zelaiaz. Zorioneko eremu zehatz batzuetan, aldi berean hamar bat espezie aurkitu daitezke. Bioaniztasunaren benetako “gune beroak”. Dastatu, mirestu eta zaindu beharrekoak. Garai arraro hauetan, begirada edertasunaz asetzea sekula baino beharrezkoagoa baita.


Gizarte Erantzukizun Korporat.\nEntitatearen egoeraren azterketa kuantitatiboa eta kualitatiboa da, emakumeen eta gizonen arteko aukera berdintasunaren alorrean. Erakunde horren antolakuntza-egitura eta bertan lan egiten duten pertsonen egoerari buruzko informazioa ematen du. Prozesu eta behar guztietako parte hartzeak sexu bereko desberdintasunak edo bereizkeria antzematen ditu eta, batez ere, berdintasun planaren gauzatzea onartzen du.\nBerdintasunerako prestakuntza. Prestakuntza pertsonalizatua. Ikastaroetako batzuk:\n• Komunikazio ez sexista\n• Berdintasunari buruzko sentsibilizazioa\n• Erantzukizuna partekatu\n• Emakumeen autonomia eta jabekuntza sustatzea\nSEXU-INDARKERIAREN ETA EMAKUMEAK DISKRIMINATZEKO EDOZEIN ERA SAHIESTEKO PROTOKOLOA\nEnpresa bakoitzak "Sexuari buruzko sexu-jazarpena eta diskriminazioa aurkako protokoloa" edukitzera behartuta dago. Lan Arriskuen Prebentzioaren 31/1995ko Legean jasota dago, ondorengo aldaketak eta bere garapen arautzailean jasotzen da ere. Era berean, obligazio hori Langileen Estatutuaren 85, 88, 89 eta 90 artikuluetan dago.\nEz da konpainiaren langileen jokabide arazoren bat konpondu nahi duen eskuliburua, baina gida orokor gisa balio dezake zenbait kasutan eta berdintasunaren alorrean erabakiak hartzera lagunduko du. Izan ere, portaera onartezinen aurreko jokabide praktikoa izango da.\n*Sarbide esklusiboa Ereinn administratzaileak


Arcturus: zer da, ezaugarriak, historia eta bitxikeriak | Sareko Meteorologia\nGerman Portillo | 05/01/2022 10:00 | astronomia\nUdaberriko eta udako hasierako gauetan, Lurraren ipar hemisferioko edozein behatzailek izar distiratsu bat nabarituko du zeruan, goian: laranja nabarmena, sarritan Marterekin nahasten dena. Da Arcturus, Bootes konstelazioko izarrik distiratsuena. Ezaguna da zeruko iparralde osoko izarrik distiratsuena dela.\nHori dela eta, Artikulu hau dedikatuko dugu Arcturus-i buruz jakin behar duzun guztia, bere ezaugarriak eta bitxikeriak kontatzera.\n1 Arcturus, zeruko iparralde osoko izarrik distiratsuena\n2 Arcturus ezaugarriak\n3 Izar arrotz bat\n4 Historia batzuk\nArcturus, zeruko iparralde osoko izarrik distiratsuena\nArcturus 5 mila milioi urte inguru eguzkiari gertatuko denaz ohartarazten duen izar erraldoi bat dela kalkulatzen dute. Arkturoren tamaina izugarria izarren barne errotazioaren ondorioa da, hau da, adin aurreratuaren ondorioa. Zeruan ikusten ditugun izarren %90ak gauza bakarra egiteaz kezkatu behar du: hidrogenoa helio bihurtzea. Izarrek hori egiten dutenean, "sekuentzia gune nagusian" daudela diote astronomoek. Eguzkiak horixe egiten du. Nahiz eta eguzkiaren gainazaleko tenperatura 6.000 gradu Celsius baino txikiagoa da (edo 5.770 Kelvin, zehazki), bere nukleoaren tenperatura 40 milioi gradura iristen da, eta hori fusio nuklearraren erreakzioagatik da. Nukleoa pixkanaka hazten doa, bertan helioa metatuz.\n5 mila milioi urte itxaronez gero, eguzkiaren barruko eskualdea, eskualderik beroena, nahikoa haziko da kanpoko geruza hedatzeko globo aire bero baten antzera. Aire edo gas beroak bolumen handiagoa hartuko du eta eguzkia izar erraldoi gorri bihurtuko da. Bere masa kontuan hartuta, Arcturus bolumen handia hartzen du. Bere dentsitatea eguzkiaren dentsitatea baino 0,0005 baino txikiagoa da.\nHedatzen ari den izar baten kolore-aldaketa, gaur egun nukleoa azalera handiagoa berotzera behartuta dagoelako da, hau da, erregailu berarekin ehun aldiz berotzen saiatzen den kometa bat bezalakoa. Horregatik, gainazaleko tenperatura jaisten da eta izarrak gorri bihurtzen dira. Argi gorria gainazaleko tenperatura gutxi gorabehera 4000 Kelvin gutxi gorabehera edo gutxiago. Zehatzago esanda, Arcturusen gainazaleko tenperatura 4.290 gradu Kelvin da. Arkturoren espektroa Eguzkiaren ezberdina da, baina eguzki-orban baten espektroaren oso antzekoa da. Eguzki-orbanak Eguzkiaren eskualde "hotzak" dira, beraz, honek Arcturus nahiko izar fresko bat dela baieztatzen du.\nIzar bat oso azkar hedatzen ari denean, nukleoa estutzearen presioa apur bat emango du, eta orduan izarren erdigunea aldi baterako "itxi" egingo da. Hala ere, Arcturus-en argia espero baino distiratsuagoa zen. Batzuek apustu egiten dute horrek esan nahi duela nukleoa orain ere "berraktibatzen" dela, helioa karbonoarekin batuz. Bada, aurrekari honekin, jada badakigu Arcturus zergatik dagoen hain puztuta: beroak gehiegi puzten du. Arcturus eguzkiaren ia 30 aldiz handiagoa da eta, bitxia bada ere, bere masa Astro Reyren ia berdina da. Beste batzuen ustez, haien kalitatea %50 baino ez da hazi.\nTeorian, fusio nuklearreko erreakzio batean heliotik karbonoa ekoizten duen izar batek apenas izango du eguzkiak bezalako jarduera magnetikorik, baina Arkturok X izpi bigunak igorriko ditu, magnetismoak bultzatutako koroa sotila duela adieraziz.\nIzar arrotz bat\nArcturus Esne Bidearen haloari dagokio. Haloko izarrak ez dira Esne Bidearen planoan mugitzen eguzkia bezala, baina haien orbitak oso plano inklinatu batean daude ibilbide kaotikoekin. Horrek azal dezake zeruan duen mugimendu azkarra. Eguzkiak Esne Bidearen errotazioa jarraitzen du, eta Arturok ez. Norbaitek adierazi zuen Arcturus beste galaxia batetik etorri eta duela 5 mila milioi urte baino gehiago Esne Bidearekin talka egin zuela. Gutxienez beste 52 izar Arkturus antzeko orbitan daudela dirudi. "Arcturus taldea" izenez ezagutzen dira.\nEgunero, Arcturus gure eguzki-sistemara hurbiltzen ari da, baina ez da gehiago hurbiltzen. Gaur egun segundoko 5 kilometro ingurura hurbiltzen ari da. Duela milioi erdi urte, ia ikusezina zen seigarren magnitudeko izarra zen, orain Virgorantz doa segundoko 120 kilometro baino gehiagoko abiaduran.\nBootes, El Boyero, erraz aurki daitekeen iparraldeko konstelazioa da, Ursa Nagusia konstelazioko izar distiratsuenak gidatuta. Gehienek zartaginaren forma antzeman dezakete Big Dipperren bizkarrezurra eta buztanaren artean. Zartagin honen heldulekuak Arkturoren norabidean seinalatzen du. Norabide horretako izarrik distiratsuena da. "Aro berriko" fanatiko batzuek uste dute badirela Arcturians, teknologikoki aurreratutako arraza estralurtarra. Hala ere, izar honen inguruan planeta-sistema bat balego, aspaldi deskubrituko zen.\nArkturok lurra kandelen suaren antzera berotzen du 8 kilometroko distantziara. Baina ez dezagun ahaztu gugandik ia 40 argi urtera dagoela. Eguzkia Arkturorekin ordezkatzen badugu, gure begiek 113 aldiz distiratsuago ikusiko dute eta gure azala azkar berotuko da. Erradiazio infragorriarekin egiten bada eguzkia baino 215 aldiz distiratsuagoa dela ikusiko dugu. Bere argitasun osoa itxurazko argitasunarekin (magnitudearekin) alderatuz gero, Lurretik 37 argi urtera dagoela kalkulatzen da. Gainazaleko tenperaturak sortzen duen erradiazio globalarekin erlazionatuta badago, diametroak 36 milioi kilometrokoa izan behar duela kalkulatzen da, hau da, Eguzkia baino 26 aldiz handiagoa.\nArcturus teleskopio baten laguntzaz egunean zehar kokatu den lehen izarra da. Astronomo arrakastatsua Jean-Baptiste Morin izan zen, 1635ean teleskopio errefrakzio txiki bat erabili zuena. Esperimentua kontu handiz errepika dezakegu, kosta ahala kosta teleskopioa eguzkitik hurbil jartzea saihestuz. Eragiketa hau saiatzeko zehaztutako data urria da.\nAtzeko izarrei dagokienez, Arcturusen mugimendua nabarmena da: urtean 2,29 hazbeteko arkua. Izar distiratsuenen artean Alpha Centauri bakarrik mugitzen da azkarrago. Arkturoren higiduraz ohartu zen lehenengoa Edmond Halley izan zen 1718an. Bi gauza daude izar bati auto-higidura nabarmena erakustea: bere benetako abiadura handia bere inguruarekiko eta gure eguzki-sistemaren hurbiltasuna. Arcturus-ek bi baldintza hauek betetzen ditu.\nEspero dut informazio honekin Arcturus eta bere ezaugarriei buruz gehiago jakin ahal izatea.\nArtikuluaren bide osoa: Sareko Meteorologia » astronomia » Arcturus


Aurtengo hondartza denboraldian iaz baino % 34 hondakin gutxiago jaso da - Zarautz - Zarauzkohitza.eus\nZarauzko Hitza 2019-10-05 12:05\nJose Ignacio Asensio Gipuzkoako Ingurumen diputatuaren arabera, "sentsibilizazio kanpainek eta herritarren konpromisoak egin dute posible hobekuntza hori".\nZarautzen 46 erreskate\nGipuzkoako Foru Aldundiko Ingurumen Sailak Gipuzkoako itsasertzeko bideometria sarea osatu du 5 instalazio berrirekin. Sistemak erabiltzaileen dentsitatearen inguruko informazioa eskaintzen du eta hondartzetara egunero joaten den jende kopurua kalkulatzen du. Horri esker, Zarautz, Orio, Hondarribia, Getaria, Zumaia, Deba eta Mutrikuko erabiltzaile kopurua zenbatu da. Horrela, Gipuzkoako hondartza guztietan 693.034 erabiltzaile egon dira 2019ko ekainaren 15etik irailaren 15era bitartean.\nBiometria sareak posible egin du korronte eta olatuen mapak sortu eta bainularientzat arrisku gehieneko guneak zeintzuk diren zehaztea ere. Hori baliagarria izan da sorospen zerbitzuentzako. Udara honetan zehar 91 erreskate egon dira: 46 Zarautzen, 24 Zumaian, 12 Orion, 5 Deban eta 4 Getarian.


36ko gerrak Usurbilen izandako ondorioak aztertzen ari den taldea boluntario bila dabil - Noticias - Usurbil\n36ko gerrak Usurbilen izandako ondorioak aztertzen ari den taldea boluntario bila dabil\nLantaldearen esanetan, proiektua gauzatzeko herritarren parte-hartzeak berebiziko garrantzia du. Bilera batera deitu dituzte herritarrak: martxoaren 3an, 18:30ean, Artzabalen.\n1936ko gerrak Usurbilen izandako ondorioak aztertzen ari den lantaldeak herritarrei dei egin die proiektuan boluntario gisa parte hartzera. Ekainean hasi zirenez geroztik, batik bat dokumentazio lanetan aritu dira, artxiboak kontsultatzen, eta hemendik aurrerakoak egiteko ezinbestekotzat dute herritarren laguntza. Boluntarioen taldea sortzeko bilerara deitu dute: martxoaren 3an izango da, 18:30ean, Artzabalgo areto handian.\nProiektuko edozein fasetan parte har dezakete boluntarioek, eta mota guztietako laguntza beharko dute: lan fisikoa egiteko zein kontaktuak egiteko, eta abar. Boluntarioak edozein adinetakoak izan daitezkeela gaineratu dute: “Herriaren ezagutza, baita herritarrena ere, ezinbestekoa izango zaigu lana garatu ahal izateko”. Gaiarekiko interesa duen edonork parte har dezake, beraz, eta “nahi duenak nahi duen horretan eta nahi duen moduan” laguntzeko aukera izango du.\nIzan ere, esku artean dutena “herri proiektu bat” da, eta horregatik da hain garrantzitsua boluntarioen sarea osatzea, Aitor Azurkik azaldu duenez: “Usurbilgo herriak betidanik izan du auzolanerako grina, eta hori behar dugu: guk bakarrik ezin dugu egin. Badirudi boluntarioen sare bat gauza oso txikia dela, baina guretzat oso garrantzitsua da: zenbat eta jende gehiago, argazki osatuagoa izango dugulako amaieran”.\nCovid19-a dela eta, edukiera kontuan hartu behar denez, bilerara joan nahi duten herritarrei eskatu diete aurrez izena emateko, 36kogerra@usurbil.eus helbidera idatzita. Edozein kontsulta egiteko ere baliatu dezakete herritarrek helbide hori.\nIon Martinek, Aitzol Arroyok eta Aitor Azurkik osatzen dute lantaldea, eta 2020ko ekainaz geroztik ari dira proiektua garatzen. Dokumentazioaren fasea amaitutzat jo dute, eta, orain, parte hartzearena irekitzear dira. Aitzol Arroyoren esanetan, fase honetan “testigantzak, elkarrizketa grabatuak, jendeak etxean gordeta dituen argazki edo dokumentuak...” bildu nahi dituzte.


Non zeunden Neil Armstrongek ilargia zapaldu zuenean? • ZUZEU\n1969ko uztailaren 21: gizakiak ilargia zapaldu du. Letra larriz idazten den historiak egun hori gorde zuen bere orrietan. “Gizonarentzat urrats txikia baina gizateriarentzat jauzi handia” eman zuen egun horretan atzo hil zen Neil Armstrong estatubatuarrak.\nEuskal Herriko telebistetan zuzenean emititu zituzten ordu txikitan NASAk bidalitako zuri-beltzezko irudiak eta Armstrongen ahotsa. 50 urtetik gora dituzten gizon-emakumeek gogoratuko dute telebista pantailaren aurrean igarotako une hura.\nNon zeunden Neil Armstrongek ilargia zapaldu zuen egunean? Idatzi iruzkina eta elkarbanatu gazteagoekin gizakia ilargira heldu zeneko oroitzapena.\nilargia, neil armstrong\n2 pentsamendu “Non zeunden Neil Armstrongek ilargia zapaldu zuenean?”-ri buruz\nH. Etxeberria 2012-08-26 18:13\nEtxean ez genuen telebisiorik hamabi urteko praka moztuna nintzen garaian. Gaur desagertuta dagoen IRURETA tabernako telebisioan ikusi genuen ilargiratzea, baina, egiari zor, zuri-beltzean baino, zuri-berdean ikusi genuen guk, hain zen kaskarra telebisio txatxu haren kalitatea!\nMostradorean aitxitxa Bittor zegoen beltz bat seltzarekin hartzen, eta esan zuen:\n– Teebisioko jendia beti gezurretan dabik. Nok sinestuko jok amerikanuak iretargira heldu dianik? Rusuak balira sikiera…\nGero pelotoiari ostiko bat eman eta jolasean segitu genuen, autorik gabeko kale infinito haietan.\nX. Zubizarreta 2012-08-28 18:34\nEz zinen zu gazteegitxoa goizaldeko 4:56etan tabernan eta pelotarekin olgetan ibilteko?


Gilen Tuterakoa - Wikipedia, entziklopedia askea.\nTutera, XII. mendea\nGilen Tuterakoak idatzitako Gurutzada Albitarraren kantuaren orria.\nGilen Tuterakoa (okzitanieraz: Guilhèm de Tudèla, fl. 1199-1214) XII. mendean Tuteran jaiotako trobadorea da. Okzitanierazko Cançon de la Crosada Gurutzada Albitarraren kantu epikoaren lehen zatia egin zuen.\n1.1 Cançon de la Crosada\nIdatzitako kantuko lehen lerroetan bere buruaz ematen dituen datuen arabera Tuteran jaio zela eta maisu zein elizgizon zela esaten du; hitz horiekin ikasketak egin zituela eta eliza katolikoaren barruko urratsak emanak zituela adierazi nahi zen. Geomantzia ere ikasi zuela agertzen da.\nHortik aurrera bere bizitza Okzitanian eman zuen, ezagutzen den heinean. 1199an Montaubanera joan zen; han 11 urtez bizi izan zen. 1210ean geomantziaren bidez etorkizunaz omen zituen ezagutzak bultzatuta Borniquèlera joan zen. Carcingo hiria Balduino Tolosa Okzitaniako Raimundo VI.a kondearen anaiari utzi berria zen. Bizitoki aldaketa honekin -eta baliteke hori izatea tuterarraren helburua- Gilen Balduinoren zerbitzuan hasi zen. Sent Antoninen kalonje bihurtu zen; herri hori Simon IV.a Montfortekoak hartu eta Balduini eman zion apur bat lehenago.\nCançon de la Crosada[aldatu | aldatu iturburu kodea]\nGilen orduan hasi zen "Gurutzada Albitarraren kantua" idazten. 1210ean hasten den olerkiaren lehen zatia Gilenek 1213an amaitu zuela dirudi, gaur egun ezagutzen dugun eran bederen. Ondo informatuta zegoela igertzen da kontakizunean.\nBere bizitzaz dakiguna 1213-1214an bukatzen da. Urte horretako otsailaren 17an Raimundo kondeak bere anaia Balduin harrapatu eta exekutatu zuen; beraz, nafarraren olerkia Balduin oraindik bizirik dagoela ari zaigu. Gilenek idatzitako zatia 1213ko irailaren 12ko Murètheko guduaren aurretik amaitzen da: Raimonek Tolosa galdu zuen bataila izanik, Balduin irabazi zutenen aldean egotea traidoretzat jo eta exekutatua izateko aitzakia izan zen. Gilen Tuterakoa gertaera horien ostean bizirik bazegoen, episodio horien kontakizuna gelditzeko aginduko zioten seguruenera. Balizko estatu okzitaniar-katalanaren aukera zapuztu eta Okzitaniaren gainbehera markatu zuen guduaren aurrean tuterarra eliza katolikoaren ekintzaren eta Simon Motfortekoaren alde agertzen da baina batailan hil zuten Petri II.a Aragoikoa eta Bartzelonakoa eta katalanak errespetu handiz tratatzen ditu.\nOkzitanierazko literaturan zein herrialde honetako historian -bereziki kataroen kontrako jazarpenaz- garrantzi handikoa den Cançon de la Crosada honetako bigarren zatia olerkari anonimo batek egin omen zuen, Saverio Guida ikertzaileak Gui de Cavalhonek idatzi zuelako hipotesia defendatzen badu ere . Gileni dagokionez, Navas de Tolosako guduari buruzko kantua egiteko asmoa izan ei zuen baina ez zuen amaitzeko aukerarik izan.\n↑ Guida, Saverio. (2003). «L’autore della seconda parte della Canso de la crotzada» Cultura Neolatina (LXIII): 255-282..\nClaude Fauriel: Histoire de la croisade contre les hérétiques albigeois, écrite en vers provençaux par un poète contemporain, Paris, Collection de documents inédits sur l'histoire de France, 1837.\nPaul Meyer: La chanson de la croisade contre les albigeois, commencée par Guillaume de Tudèle et continuée par un poète anonyme, Paris, 1875-78, 2 liburuki.\nGurutzada Albitarraren kantua.\nISNI: 0000 0000 7974 3130\nBNF: 120173036 (data)\nOpen Library: OL530820A\nOrriaren azken aldaketa: 6 maiatza 2020, 12:57.


Donostia Zinemaldia :: Cosas insignificantes\nEsmeralda obsesio arraro bat duen nerabea da: ezagutzen ez duen jendeak galdutako, ahaztutako edo botatako objektuen bilduma egiten du, eta ohe azpian duen kutxa batean gordetzen ditu. Filmak kutxa horretako hiru objekturen istorioa kontatuko digu, baita haien atzean dauden pertsonena ere. Pertsona horiek guztiak, modu batean ala bestean, ez dira gai izango gehien maite dutenekin elkartzeko. Gainera, kutxaren beraren istorioa ere bada, eta Esmeraldak hura irekitzen, sentitzen eta balio handiena duena -pertsonen arteko harremanak- gordetzen nola ikasten duen adieraziko digu.\nUniversidad Autónoma Metropolitana-Xochimilcon (Mexiko Hiria) lizentziatu zen eta 1997an Fulbright beka bat lortu zuen Los Angelesen ikasteko. Sundanceko gidoigintzako tailerretan parte hartu zuen Cosas insignificantes proiektuarekin. Bigarren geratu zen Motion Picture Association of America (MPAA) erakundeak ematen duen Hartley Merryll Screenwriting Prize lehiaketan eta Ibermedia fundazioaren babesa lortu zuen. Hainbat dokumental, film labur, iragarki eta erakunde-bideo zuzendu ditu.


Manifestazioa Bartzelonan, 2017ko urriaren 21an, 'askatasunen alde'\n'Askatasunen aldeko' manifestazio handia deitu dute Bartzelonan\nOmniumek eta ANCk “mobilizazioak areagotuko dituzte bidegabekeria izugarri honen aurrean”, Jordi Sanchez eta Jordi Cuixart espetxeratzeko aginduari erreferentzia eginez.\nEspainiako Gobernuaren Ordezkaritzaren aurrean egindako elkarretaratzea, Valentzian. Argazkia: EFE\nMilaka eta milaka lagun bildu dira Sanchez eta Cuixart askatzea eskatzeko\nCatala: 'Sanchez eta Cuixart politikari presoak dira, ez preso politikoak'\nGeneralitateak eta herritarrek Cuixart eta Sanchez aske uzteko eskatu dute\nSanchez eta Cuixart kartzelatu izana salatu dute agintari eta alderdiek\nLapikokadak egin dituzte Sanchez eta Cuixart kartzelatu eta gero\nJordi Sanchez (ANC): 'Askatasuna defendatzeagatik zigortu nahi gaituzte'\nANCko eta Omniumeko presidenteak espetxera bidali ditu Lamela epaileak\nTaula per la Democraciak manifestazioa deitu du larunbat honetarako Bartzelonan, ?eskubideen eta askatasunen alde? lelopean, Jordi Sanchez eta Jordi Cuixart ANC eta Omniumeko presidenteak espetxera bidali ondoren.\nAlex Casanovas Associacio d'Actors i Directors Professionals de Catalunyako (AADPC) presidente eta aktoreak prentsaurrekoan azaldu duenez, manifestazioa 17:00etan abiatuko da, Kataluniako hiriburura ?jendea hurbildu ahal izateko?.\nProtestaren ibilbidea ez dute oraindik zehaztu. Astean zehar zer gertatuko zain, plataformak beste ekintza batzuk proposatzea ez du baztertzen: ?Gertakariak azkartzen ari direnez, erantzuteko modua aztertuko dugu, beti demokrazia defendatuz?, adierazi du Casanovasek.\nHorrela, ?gertakarien arabera?, lanuzteak edo grebak deitzea ez dute baztertzen, Casanovasek erantsi duenez.\nMobilizazioak ?areagotzea? eskatu dute ANCk eta Omniumek\nBestalde, Omniumek eta ANCk ?bidegabekeria izugarri honen aurrean mobilizazioak areagotuko? dituztela iragarri du Marcel Mauri Omniumeko ustekabeko bozeramaileak.\nAgusti Alcoberro ANCko presidenteordearekin batera prentsaurrekoa eman du Maurik. ?Ekintza zuzenak? deitu ditu bozeramaileak, ?herritarren indarra gehiago erakusteko?. Protesta beti baketsuak izatea eskatu du, aurrera eramango dituzten ekintzak zehaztu barik.\n?Estatuaren babesik? aurkitzen ez dutela salatu du Maurik, ondorioz, Kataluniako defizit demokratikoaren aurrean Espainiako Estatuaren eta Europaren erantzuna bilatu nahi dute mobilizazioekin.\nLehen mobilizazioa astearte honetan bertan izan da Passeig de Gracia eta Francesc Macia arteko bidegurutzean, Bartzelonan. Manifestu bat irakurri dute eta bi ?preso politikoen? oroimenez kandelak piztu dituzte. Bigarrena Taula per la Democraciak deitutakoa izango da.\nIndependentzia defendatzeagatik legez kanpo uzteko arriskuaz galdetu diotenean, beldurrik ez dutela argi utzi du Alcoberrok, baina Sanchez eta Cuixart espetxera bidaltzeko Lamela epailearen autoa gogorarazi du. Independentziaren aldeko aukera politikoak ?legez kanpokotzat jotzen? ditu magistratuak bertan.


1. Findegia, Petronorren bihotza\nALBISTEAK 1. Findegia, Petronorren bihotza\n1. Findegia Geldialdian.\nMaiatzaren 27an hasi zen Geldialdia Petronorren 1. Findegian, konpainiak dituen bi findegietako handienean. Instalazio honek Bilboko Portutik jasotzen du petrolio gordina eta konpainiaren beste unitate batzuei zerbitzua emateko prozesatzen du. Findegiaren bihotza da.\nPetróleos del Norte 1968ko azaroaren 30ean eratu zen petrolioaren produktuak eta deribatuak findu eta merkaturatzeko asmoz. Sorreraren ondoren, inbertsio handiak bideratu ziren 1. Findegiaren eraikuntza ahalbidetzeko. Lantegi hau eragiketan jarduteko osagai guztiez hornituta zegoen: gordina, bitarteko produktuak zein salmenta eta kontsumorako prest dauden bukatutako produktuak biltegiratzeko parkea, eta ura arazteko eta sufrea berreskuratzeko sistema propioak. Bai eta zegozkion Ingeniaritza, Mantentze-Lanak, Segurtasuna, Programazioa, Ekoizpena, Ekonomia eta Finantzak, eta Giza Baliabideak sailetako zuzendaritzak ere.\nGainera, Punta Luceroko kai-muturraren eta findegiarekin lotzen duen poliduktuaren eraikuntza hasi zen. 1972ko ekainaren 30an, lehendabiziko petroliontzia atrakatu zen Santurtziko kaian, William Larimer Mellon deritzona, Gulf Oil konpainiarena, eta urte hartan prozesatu beharreko lehen kargamentua utzi zuen: 2,6 milioi tona petrolio gordin. 1972ko uztailean, 1. findegia jardunean zegoen, eta ongorengo bi urteetan gaitasunik gorenean jardun zuen.\nLehenengo findegi honek Bilboko portua bultzatu zuen, ordura arte eskaintzen zituen itsas zerbitzuen tamaina aldatuz; gerora, atoiontziak potentzia handiagokoak izango ziren, eta Petronorren ontzi-enpresako itsasontziek 800.000TRB zituzten, guztira. Hortaz, Estatuan garraio-gaitasunik handiena zuen ontzi-enpresa izan zen.\nEta horrela, 1. Findegiarekin hasi zen industria arloko proiektu garrantzitsu hau, egun Estatuko findegirik handiena bihurtu dena, urteko 12 milioi tona gordin ekoizteko ahalmenarekin.


Hilabete atzeratu da Alconzako 25 kaleratzeen aurkako epaiketa - Berango - Hiruka.eus\nHilabete atzeratu da Alconzako 25 kaleratzeen aurkako epaiketa\nIker Rincon Moreno 2022-05-24 11:39\nEuren lanpostuak defendatzeko manifestazio jendetsua egin zuten barikuan, Berangon.\nGaur, maiatzak 24, egitekoa zen Berangoko Alconza lantegiko 25 kaleratzeen kontrako epaiketa, Bilbon. CCOO, ELA eta LAB sindikatuek jarri zituzten salaketak, despidoak legez kanpokoak zirela argudiatuta. Hala ere, auzia hilabetez atzeratu egingo da, ekainaren 28ra arte, salaketa guztiak bateratu eta proba eta dokumentazio guztiak eduki arte, Aritz Azkona LAB sindikatuko eskumaldeko Industria arloko arduradunak azaldu duenez.\nUrko Herrera langile-batzordeko kideak dioenez, CCOO, ELA eta LAB sindikatuek EAEko Justizia Auzitegi Nagusira eraman zituzten Alconzako 25 kaleratzeak, horiek legez kanpokoak direla argudiatuta. Ildo horretan, sindikatuek azaldu dute Irizar Taldeak ez dituela Langileen Estatutuan eta 1483/2012 Errege Dekretuan ezarritako legezko baldintzak bete.\nSalatu dutenez, enpresak ez ditu langileei eragiten dizkieten irizpideak adierazi, eta, horren eraginez, greban ari diren langileak bakarrik kaleratu dituzte, eta ez lanera joaten jarraitzen dutenak. Horren harira, ziurtatu dutenez, Lan Agintaritzak bereziki nabarmendu du aspektu hori enplegu-erregulazioko espedientea izapidetzean egindako nahitaezko txostenean.\nBestalde, deitoratu dute Alconzako zuzendaritzak azaldutako arrazoiek "ez dutela inola ere justifikatzen hartutako neurria", eta salatu dute Irizar Taldeak ez duela "inplikaziorik" Berangoko zentroak izan ditzakeen arazo koiunturalei "irtenbide adostua eta ez traumatikoa" bilatzeko.\nHalaber, Eusko Jaurlaritzari lan-gatazkan esku hartzeko eskatu dio langileen enpresa-batzordeak.\nManifestazio jendetsua egin zuten barikuan\nAlconzako langileak enpleguaren defentsan atera dira kalera\nAnder Zarraga mai 20 Berango\nGreban 82 egun daramatzaten Alconzako beharginek inoiz baino jende gehiago elkartu dute gaurko manifestazioan. Berangoko kaleetatik egin duten mobi...\nHainbat herritarrek babestu dute Alconzako langileek egindako manifestazioa\nAnder Zarraga mai 21 Berango\nBerangoko enpresako grebalariek manifestazioa egin zuten atzo, maiatzak 20, bizi duten egoera "onartezina" salatzeko. Elkartasuna adierazi zieten e...


Digital Media-n espezializatutako Ikerketa Aplikatuko Zentroa\nDigital Media teknologiak multimedia fluxua kudeatzeko teknologiak lantzen ditu, barne hartuta ikus-entzunezko edukiaren kodetzea, enkriptatzea eta banaketa, eta soluzio aitzindariak eskaintzen ditu Quality of Experience (QoE) edozein kanaletan maximizatzeko, 5G teknologiek ematen dituzten aukera berriak nabarmentzen direlarik. Digital Media teknologiak murgilpenezko multimedia eduki areagotuaren ekoizpena ere ikertzen du. Multimedia zerbitzuen kontsumoaren arloan, hainbat pantailaren bidez broadcast-Internet eduki hibridoarekin elkarreraginean aritzeko teknologiak eskaintzen ditu.\nMultimedia banaketa eta 5G\nTelekomunikazio sareei esker, 5G teknologiek eskaintzen dituzten azken aurrerapenak barne, multimedia-edukia edozein ingurunetan banatzeko end-to-end soluzioak ikertzen ditugu, sortasun baxuko moldaerazko streaming-teknologien bidez, eta saioari kontrol adimenduna eransten diogu, erabiltzailearen esperientzia maximizatzeko eta edukien hornitzaileen kostuak murrizteko.\nIkus-entzunezko eduki areagotua\nEkoizpen aurreratuko tresnak ahalbidetzen dituzten teknologiak dira, eta ikus-entzunezko formatu areagotuak sortzeko balio dute. Formatu horiek publizitateko grafismoak edo/eta elementuak dauzkate, edukia aberasten dutenak, bai ikusleari informazio osagarria eskainiz, bai publizitateko objektuak erabiltzailearentzat atzemanezina den modu batean ordeztuz, eta beti edukiarekin guztiz integratuta.\nIkusle kopuruaren neurketa\nBarne hartzen ditu ekitaldi batean (kontzertu bat, antzerki bat, etab.) fisikoki bilduta dauden ikusleen kopurua neurtzeko teknologiak. Computer Vision bidez hautematen da zenbat jende dagoen, nola mugitzen diren, zeri jartzen dioten arreta edo ea informazioa adierazten ote duten gorputz-mugimenduarekin edo aurpegiko emozioekin. Horrez gainera, informazio hori sentsore biometrikoekin eta ingurumenekoekin osatzen da, eta barne-espazioetako lokalizazio teknologiekin (indoor location). Horiek une oro ikusleen erreakzioa ezagutzea ahalbidetzen dute. Gainera, webgunearen bidez zerbitzuetara sartzen diren urrutiko erabiltzaileak trackeatzeko teknologiarekin osatzen da hori. Hartara, haien elkarreragina eta aplikazioaren erabilera ezagutu daitezke, eta interfazea nahiz elkarreragiteko modua erabiltzaile bakoitzarentzat pertsonalizatu.\n3D Media edukien bistaratzea eta elkarreragina\nGure taldeak 3D Media edukiak bistaratzeko teknologia duten egile-tresnak ikertzen ditu. Izan ere, eduki mota horrek era askotako bideo-ikuspenak, hainbat audio-pista, irudiak, puntu-hodeiak (pointclouds) eta Web teknologia bidezko 3D modelo konplexuak behar izaten ditu, eta guk interfaze optimizatuak eta egokituak eskaintzen ditugu, multimedia elementu desberdinen elkarreragina eta sinkronizazioa ahalbidetzen dutenak. Osagai guztien frame maila mantenduta aldi berean bideoak eta datu ugari bistaratzeko errendimendu erronkei erantzuten die.\nHainbat pantailaren moldaerazko orkestrazioa\nGailuak aurkitu eta lotzeko, hainbat gailu sinkronizatzeko eta interfazeak horietako bakoitzera moldatzeko teknologiak dira, eta hainbat pantaila aldi berean erabiliz esperientzia berdingabea eskaintzen diote erabiltzaileari. Bi pantaila dituzten TB hibridoko inguruneetan aplika daiteke, hala nola programa bat HbbTV 2.0 teknologiaren bidez osatzeko, edo ingurune industrialean, non langile batek hainbat pantaila dituen kontrol-mahai baten arabera hartzen dituen erabakiak.


Grupos Diferenciales - DANOBATGROUP\nGrupos DiferencialesArtezteko neurrirako makinak engranajeen mekanizaziorako\nBalio erantsi handiko engranaje aurreratuen ekoizpena, mekanizatzen zailak diren materialetatik eta perdoi estuetatik abiatuta\nEfizientzia eta lehiakortasuna areagotzea\nSoluzio malgua eta egokikorra.\nPiezak behin bakarrik lotuta bukatzea\nKalitate estandar zorrotzak.\nMekanizatutako osagaien perdoia eta zimurtasuna hobetzea.\nSuperakabera. Ra 0,1 zimurtasuna duten piezak\nArtezteko makina horizontal bat eta beste bat bertikala, erabat egokikorrak, hainbat neurritako piezak torneatu, neurtu eta arteztu ditzaketenak.\n2.000 mm-ko luzera, 640 mm-ko diametroa eta 1,5 tonako pisua ere duten piezen mekanizazioa (Horizontalean, HG).\n1.000 mm-ko diametroa, 700 mm-ko altuera eta 3 tonako pisua ere duten piezen mekanizazioa (Bertikalean, VG)\nVG-1000 artezteko makina bertikala:\nAskotariko posizioak dituen burua, gogorrean torneatzeko eta piezak artezteko.\nNeurketarako besoa, barrualdeko eta kanpoaldeko diametroak, aurpegiak eta konoak neurtzeko. 1 mikra baino gutxiagoko errepikakortasuna eta 5 mikra baino gutxiagoko geometria dimentsionala.\nZurruntasun handia eta egonkortasuna gogorrean torneatzeko prozesu zorrotzetarako.\nLotze sistema nagusia, magnetikoa, diametro ertain eta handiak egiteko.\nAtzapardun plater autoerdiratzailea, neurri txikiagoko pieza sortetarako.\nTresna espezifikoak artezketa lanak behin bakarrik lotuta egiteko.\nHiru harriz osatutako burua, kanpoaldeko eta barrualdeko diametroak, aurpegiak eta hariak mekanizatzeko.\nDANOBAT MDM-300 askotariko diametroen neurgailua. Prozesu barruko neurketa, ± 1,5 mikrako errepikakortasunarekin.\nIragazte ekipoa, 15 mikrara arteko iragazte ahalmenarekin.\nDANOBATek aldakortasun handiko bi makina garatu ditu artezteko Grupos Diferenciales enpresa arabarrarentzat. Artezteko makina horiekin neurri handiko piezak torneatu, arteztu eta neurtu daitezke, oso prozesu eraginkorraren bitartez eta kalitaterik handiena bermatuta.\nGrupos Diferenciales enpresa arabarra transmisio mekanikoetarako engranaje aurreratuetan espezializatuta dago, besteak beste automobilgintzan, itsasoko garraioan, trengintzan edo aeronautikan erabiltzeko, eta teknologiko aurreratuak diren eta balio erantsi handia duten lanak egiteko ditu mekanizatzen zailak diren eta perdoi zorrotzak dituzten materialak erabiliz.